► Dečaci Mladen i Vuk iz Niša ne sanjaju telefone i računare, već hranu\nDečaci sa majkom žive kao podstanari u kući u kojoj im mnogo toga nedostaje, a izdržavaju se od socijalne pomoći i dečjeg dodatka koji mesečno iznose ukupno 16.000 dinara.\nCentar za socijalni rad im s vremena na vreme isplaćuje jednokratnu pomoć za kupovinu lekova, pošto mlađe dete ima problem sa zdravljem i mora stalno da bude pod terapijom.\nNataša Manojlović (45) kazala je agenciji Beta da bi sve bilo drugačije kada bi ona mogla da radi, ali za sada to nije moguće jer nema nikoga ko bi mogao da joj čuva sinove dok je ona na poslu.\n"Suprug je nastradao nesrećnim slučajem kada sam bila u osmom mesecu trudnoće sa Vukom. Dok mi je majka bila živa, mnogo nam je bilo lakše jer nam je pomagala u svemu, ali je umrla pre par meseci. Imamo neke rođake, ali oni gledaju sebe. Nemamo nikoga od rođaka ko bi mogao da nam pomogne", izjavila je Manojlović.\nOna je kazala da dečacima i njoj sada najviše znači pomoć humanih Nišlijki koje su se organizovale preko fejsbuk grupe "Obrok za porodicu Niš", kao i pomoć koju dobijaju od ljudi organizovanih u grupi "Ako imaš donesi, ako nemaš odnesi".\n"Zahvalna sam do neba svim ženama u grupi 'Obrok za porodicu'. Da nije njih ne znam šta bih radila, deca bi mi bukvalno trpela gladna. Humani ljudi iz grupe 'Ako imaš donesi, ako nemaš odnesi' obezbedili su nam polovni zamrzivač i garderobu", rekla je Manojlović.\nVeliku sreću, dodala je Manojlović, njena porodica ima i sa vlasnikom kuće u kojoj su podstanari, jer ima puno razumevanja za njenu situaciju, tako da mu kiriju plaća onda kada stigne.\n"Kućica ima osnovne stvari za život, ali nam dosta toga i nedostaje. Najpotrebniji su nam frižider i kauč, pošto imamo samo jedan. Električni šporet je polomljen, ali se preko zime nekako snalazim za spremanje pošto ložimo", kazala je Manojlović.\nOna je rekla da nisu ranije oskudevali u stvarima, ali su imali nesreću da vlasnik stana u kojem su bili podstanari zapadne u dugove, a izvršitelji su došli i popisali sve stvari, uključujući i krevet u kome su deca spavala, tako da su morali da se isele samo sa koferima u rukama.\n"Deca su jedina svetla tačka u mom životu i zasta imam sreću sa njima jer su dobri i razumni. Kada nemamo hranu, oni mene teše. Trudim se da odrastaju srećni, uprkos tome što nemaju mnoge stvari kao druga deca", rekla je Manojlović.


Homeopatija Crna Gora - Dr Snezana Tomic - Terapija laserom\nHome / Terapija laserom\nTkivo upija svetlo lasera čime se podsticu procesi kao što su:\nOva tehnika, veoma popularna u Severnoj Americi i Evropi, je efikasna i bezbolna, bez nus pojava i pacijent koji prima stimulaciju laserom uglavnom ne oseća ništa osim ponekad blago peckanje usled oslobađanja endorfina koje naše telo prirodno oslobađa da umanji bol. U toku terapije se ne oslobađa toplota, svetlo ovog lasera je hladno po čemu je i dobilo ime. Efekti smanjenja bola često se osećaju već posle prvog tretmana.\nPrimena hladnog lasera:\nBolovi u zglobovima, reuma\nSportske povrede i prelomi\nUganuca i istegnuca\nPost operativni oporavak\nPrimena hladnog lasera se koristi na dva načina:\nPrvi je stimulacija akupunkturnih tačaka ( laser stimulacija bez upotrebe igala )\nPokrivanje veće površine tretiranog tkiva koje prima fotone lasera za aktiviranje samoisceljenja.\nU terapiji laserom najčešća je upotreba kombinacije ova dva načina tretmana. Efekat izlečenja je pojačan i ubrzan kada se s laserskom tehnikom kombinuju i homeopatski preparati za svakog pacijenta individualno odabrani.


Za gastarbajtere: Nećete morati da plaćate porez u Srbiji - Ekonomske Vesti\nZa gastarbajtere: Nećete morati da plaćate porez u Srbiji\nMinistar finansija u Vladi Republike Srbije Siniša Mali još jednom je demantovao postojanje razloga za uzbuđenje nastalo medju gastarbajterima iz Srbije: oni neće morati da plaćaju porez na ZARADU ostvarenu u inostranstvu na koju su već jednom platili porez u zemlji u kojoj su je ostvarili.\nZa to su se postarali propisi Srbije o poreskom kreditu, kao i sporazumi o izbegavanju dvostrukog oporezivanja koje Srbija ima sa mnogim zemljama.\n„Naši rezidenti uvek imaju pravo na poreski kredit po osnovu poreza koji je plaćen na zaradu, koja im je isplaćena u inostranstvu, bez obzira na to da li Republika Srbija ima zaključen ugovor o izbegavanju dvostrukog oporezivanja sa državom u kojoj je naš rezident ostvario zaradu. S obzirom da je stopa poreza u Srbiji 10 odsto, po pravilu, pravo na poreski kredit će biti dovoljno da u potpunosti otkloni obavezu plaćanja poreza na zarade u Srbiji“, rekao je Mali.\n„Prema ugovorima o izbegavanju dvostrukog oporezivanja, naši građani će imati rezidentstvo države u kojoj su zaposleni, što za rezultat ima da neće imati nikakvu poresku obavezu u Srbiji po osnovu zarada koje su ostvarili po osnovu rada u inostranstvu“, podsetio je Siniša Mali.\n← Brnabić, Kisić Tepavčević i Kon se vakcinisali\nVakcina Sputnjik V uskoro u praškastoj formi →


Svjetski Socijalistički Veb Sajt (World Socialist Web Site) ovdje objavljuje 3. dio članka od tri dijela koji je napisao Nick Beams, sekretar Australske Socijalističke Patije Jednakosti (Socialist Equality Party of Australia) i član uredni�tva WSWS-a, kao odgovor članku profesora Čosudovskoga "Seattle i Dalje: razoružavanje Novog Svjetskog Poretka," kojeg je WSWS objavio 15. januara 2000. Beams je autor mnogobrojnih članaka i lekcija o modernoj kapitalističkoj ekonomiji, uključujući "Marksizam i Globalizacija Proizvodnje i Važnost i Implikacije Globalizacije: Markistički Stav".\nKao �to smo objasnili u prva dva dijela ovog članka, za Čosudovskog ovo znači da se sada�nji ekonomski poredak mora odbaciti i dru�tvo vrati u prethodnu fazu razvitka u kojem je nacionalna država imala veći uticaj nad radom privrede. Na�e razlike su centrirane na ovom osnovnom pitanju.\nNasuprot pristupu Čosudovskoga, uspostavljanje perspektive i programa za �iroke mase se ne može unaprijediti putem jednostavnog odbacivanja ogromnih ekonomskih promjena koje su se dogodile. Tačnije, ekonomski i dru�tveni procesi koji su uključeni u globalizaciji proizvodnje i razvoja globalnog finansijskog sistema se moraju podvrgnuti kritičkom ispitivanju, da bi se njihova važnost sa stanovi�ta istorijskog razvoja ljudskog dru�tva mogla shvatiti. Drugim riječima, potrebno je izvaditi razumnu srž sistema globalizovane proizvodnje iz dru�tvenih i ekonomskih oblika u kojima je ona sada upakovana.\nOvo nije prvi put da je kriza u globalnom kapitalizmu dovela do zahtjeva za odbranu ekonomske moći i nezavisnosti nacionalne države. Takvi stavovi su bili uobičajeni za vrijeme Velike Depresije 1930. Proučavajući ove stavove u to vrijeme, Lav Trocki je stavio ovo sporno pitanje unutar konteksta cjelokupnog razvoja ljudskog dru�tva i zakona koji upravljaju njegovom evolucijom.\n"Ljudski rod", on pi�e "u njegovom istorijskom usponu tjera i potstiče želja da dobije najveću moguću količinu robe sa �to manjim tro�kovima radne snage. Ova materijalna osnova kulturnog razvitka također pruža najpotpunije mjerilo kojim možemo ocijeniti dru�tvene režime i političke programe. Zakon o produktivnosti rada je od iste važnosti u sferi djelatnosti ljudskog dru�tva kao �to je zakon o gravitaciji u sferi mehanike. I�čezavanje prelaznih dru�tvenih formacija je samo ispoljavanje ovog okrutnog zakona koji je donio pobjedu ropstva nad ljudožderstvom, kmetstva nad robovlasni�tvom, iznajmljene radne snage nad kmetovima. Zakon produktivnosti rada nalazi svoj put ne u pravoj liniji već u protivriječnom načinu, mlazovima jakih struja i naglih trzaja, grčevitih i o�trih uspona, skokova i vijuganja, savladavajući na svom putu geografske, antropolo�ke i dru�tvene prepreke. Otud tako mnogo 'izuzetaka' u istoriji, koji su u stvarnosti samo posebna prelamanja 'pravila'." \nSa ovog je stanovi�ta Trocki oslovio poziv da se ekonomski procesi nekako prisile natrag u ludačku ko�ulju nacionalnog sistema: "Napredan zadatak prilagođavanja arene ekonomskih i dru�tvenih odnosa novoj tehnologiji je okrenut naopako i napravljen da izgleda kao problem suzbijanja i smanjivanja produktivnih snaga tako da se one mogu prilagoditi staroj nacionalnoj areni i starim dru�tvenim odnosima." \nProcesi koje Trocki spominje su se neizmjerno razvili tokom zadnjih 50 godina. Razmotrite u ovom pogledu stvaranje tranznacionalnih korporacija, koje su se tek počele pojavljivati 1930., uglavnom u industriji nafte, ali koje sada dominiraju u svakom obliku proizvodnje. Prema nedavnim procjenama, od 100 najvećih ekonomskih entiteta danas u svijetu, oko polovice su tranznacionalne korporacije, i ovaj broj bi već mogao biti povećan sa navalom udruživanja i preuzimanja u pro�loj godini. Sama ova činjenica pokazuje potpunu nemogućnost programa Čosudovskog da povrati ekonomsku nezavisnost nacionalnoj državi.\nPorast tranznacionalne korporacije i njena dominacija nad drugim ekonomskim oblicima je izražaj zakona o produktivnosti rada. Uspon ovih organizacija ne samo da označava prevazilaženje nacionalne korporacije i nacionalne države, već također pokazuje nove i vi�e oblike ekonomske i dru�tvene organizacije. Ovdje je potrebno prodrijeti kroz ideolo�ku zbrku koju su stvorili podupirači "slobodnog trži�ta," svojim neprestanim osudama mogućnosti za socijalistički ekonomski sistem zasnovanim na svjesnom planiranju. U su�tini, uspon tranznacionalnih korporacija predstavlja ni�ta drugo nego poku�aj, unutar sistema kapitalističkih dru�tvenih odnosa, da se prebrodi anarhija i rasipanje prouzrokovano od ru�ilačkih tendencija kapitalističkog trži�ta.\nUnutar tranznacionalnih korporacija, osnova aktivnosti je neprestani poku�aj da se proces proizvodnje potčini svjesnom planiranju i kontroli. Naravno, ako se uzme u obzir da su dru�tveni odnosi u cijelom dru�tvu podvrgnuti anarhiji trži�ta, rast tranznacionalnih korporacija ne može savladati ovu anarhiju. Tačnije, ovaj proces vodi ka pojačavanju dru�tveno ru�ilačkih i anarhičnih tendencija kapitalističkog trži�ta na čak i vi�em nivou. Međutim, uprkos tome, tranznacionalna korporacija označava poku�aj, da se u neprestanoj potjeri za razvojem produktivnosti rada, ekonomska aktivnost podvrgne svjesnoj kontroli. U opažljivom članku napisanim vi�e od 60 godina ranije, dobitnik Nobelove Nagrade, ekonomista Ronald H. Coase je ukazao na to da je "karakterističan znak firme ugu�ivanje mehanizma cijena." Korporacije vode svoje djelatnosti u krugu trži�ta i kome su konačno podvrgnute, ali one to rade kao "ostrva svjesne moći u okeanu nesvjesne saradnje, kao komadi masla koji se zgru�avaju u kanti mlijeka." \nSvaka faza razvoja korporacije, od stvaranja nacionalnih monopola na kraju pro�log stoljeća, do stvaranja tranznacionalnih kompanija i sada�njeg pokreta ujedinjenja tranznacionalnih divova, sadrži poku�aj da se nevidljiva ruka trži�ta zamijeni sa vidljivom rukom planiranja. Ista tendencija se otkriva u tehnolo�kim preobražajima koji su sada obuhvatili sve sektore privrede. Cilj takozvane informacijske tehnologije nije samo da sada�nje procese proizvodnje napravi vi�e svjesnim u određenim korporacijama, već također da sve bliže koordinira djelatnosti raznih grana i čak i raznih firmi, bilo da su one smje�tene preko puta ili na drugoj strani svijeta.\nGledano sa ovog istorijskog stanovi�ta, bitnost globalizovane proizvodnje je u tome �to predstavlja sazrijevanje materijalnih uslova za razvoj planske socijalističke ekonomije u okviru kapitalizma.\nAko se procesi proizvodnje mogu organizirati preko zemalja i kontinenata sve do posljednje pojedinosti, i pokret robe i usluga odrediti sa preciznom tačnosti preko prostora i vremena, onda tu nema sumnje da je materijalno moguće organizirati globalnu ekonomiju da zadovolji potrebe i zahtjeve svjetskog stanovni�tva. Ukratko, argument podržaoca "slobodnog trži�ta" da je planirana socijalistička ekonomija su�tinski nemoguća zbog kompleksnosti i zamr�enosti u procesu odlučivanja, i da prema tome trži�te i profit sistem sačinjavaju jedini oblik dru�tvene organizacije koji može da opstane, se praktički pobija razvojem unutar same kapitalističke ekonomije.\nIstovremeno, u sistemu kapitalističkih dru�tvenih odnosa, u kojima su sve ekonomske djelatnosti potčinjene potjerom za profitom, ove ogromne tehonolo�ke transformacije neminovno rezultiraju u neprestanom pogor�avanju životnog standarda �irokih masa i rastu dru�tvene polarizacije�akumulacija nevjerovatnog bogatstva na jednom polu i povećana bijeda na drugom�sa svim svojim pratećim dru�tvenim bolestima.\nRje�enje ove krize ne leži u odbijanju globalizacije u korist reakcionarne utopije nacionalne ekonomske nezavisnosti, već u oslobođenju produktivnih snaga od ograničenja koja su im nametnuli staromodni dru�tveni odnosi kapitalizma. Dru�tvena i politička osnova takvog pokreta je internacionalno ujedinjenje radničke klase. Nasuprot izjavama onih koji tvrde da je radnička klasa "nestala" pod uticajem nove tehnologije, ona se ustvari pro�irila i u relativnom i apsolutnom smislu.\nRezultat globalizacije proizvodnje je porast radničke klase za stotine miliona u regionima svijeta gdje je industrija jedva postojala prije nekoliko decenija. U razvijenim kapitalističkim zemljama nestali su mnogi stari oblici rada�isto kao �to su nestali u ranijim fazama kapitalističkog razvoja. Ali, ekonomske promjene koje su povezane sa tehnolo�kim pronalascima su značile da su mnogi slojevi stanovni�tva, nekada smatrani srednjom klasom, na čiju se stabilnost oslanjala kapitalistička vladavina, ustvari postali proleteri.\nRezultat ovih procesa je da je po prvi put u ljudskoj istoriji većina svjetskog stanovni�tva proleterska, koja nema ni�ta da proda osim svoje radne snage.\nI u svakom dijelu svijeta, bilo kakve da su praktične razlike u nacionalnom privrednom životu, �iroke mase radnog naroda nalaze da su njihovi socijalni uslovi rastureni djelovanjem ovog istog ekonomskog globalnog sistema. Razvoj integrisane globalne kapitalističke ekonomije je doveo do globalno polarizovanog dru�tva�podijeljeno između bogate elite, bilo kojeg nacionalnog porijekla, i �irokih masa naroda.\nPosljedice globalizacije su već prouzrokovale dru�tvene pobune�masovni talas �trajkova u Francuskoj 1995. i pad indonezijskog diktatora Suharta, da spomenemo samo dva slučaja�usred indikatora rastuće nestabilnosti unutar globalne kapitalističke ekonomije.\nDecenija 1990. je počela progla�enjima o pobjedi trži�ta i porazu socijalizma. Ali ova pobjeda se pokazala kratkoročnom. Posljedna decenija je doživjela niz rastućih finansijskih i ekonomskih kriza�propast Evropskog Mehanizma Razmjene 1992, potom kriza skandinavskih banaka, nemir trži�ta bondova 1994, 50 miljardi američkih dolara za jemčenje Meksika 1994-95, takozvana azijska finansijska kriza 1997-98, koja je ubrzo postala kriza globalnog finansijskog sistema. Sada se nove finansijske oluje podižu u srcu kapitalističkog sistema, u orgijama �pekulacija i dugova u američkom finansijskom trži�tu.\nOve finansijske erupcije su sigurni znak nastavljajućeg defekta i poremećaja globalne kapitalističke ekonomije, kao �to je bio neuspijeh glavnih kapitalističkih sila da postignu bilo kakav dogovor na sjednici STO-a u Seattle-u. Ovaj poremećaj će prouzrokovati produbljenje dru�tvenih sukoba u razvijenim kapitalističkim zemljama, kao i u takozvanim zemljama u razvoju. Ali kritično pitanje je na kakvom programu će se izgraditi ovaj pokret? Sve vrste djelimičnih i pojedinačnih spornih pitanja će bez sumnje igrati ulogu. Ali ove borbe će moći napredovati samo u mjeri do koje jedna jasno razrađena internacionalna perspektiva predvodi njihove najnaprednije elemente. Za ovo je potrebno usvajanje i razumijevanje političkih pouka 20. stoljeća�povrh svega istorijsko razumijevanje prirode i ishoda Ruske Revolucije od 1917. Ruska Revolucija�za koju su se objektivni ekonomski i dru�tveni uslovi pripremali prvom fazom kapitalističke globalizacije od 1870. do 1914.�je bila prvi poku�aj radničke klase da rekonstrui�e dru�tvo na socijalističkim temeljima. Njihovo vodstvo u Bolj�evičkoj Partiji Lenjina i Trockoga i radnika koji su poduzeli prvo zbacivanje kapitalizma su bili nadahnuti i predvođeni razumijevanjem da osvajanje političke moći u Rusiji nije samo po sebi krajnji cilj, nego korak naprema jednom �irem cilju�svjetskoj socijalističkoj revoluciji.\nPrvi poku�aj rekonstrukcije socijalističkog dru�tva je na kraju propao. Revolucija je ostala izolovana i njen neuspjeh da se pro�iri je stvorio uslove za uzdizanje zlobne nacionalističke reakcije u obliku staljinističke birokratije i njene perspektive "socijalizma u jednoj zemlji."\nNarednih godina ogromni udarci su bili zadati internacionalnoj radničkoj klasi putem ubistva njenog revolucionarnog vodstva, prvo od strane socijal demokratije, a onda od staljinizma i nacizma. Degeneracija Ruske Revolucije i ubijanje njenog vodstva je dovelo do velike zbunjenosti u radničkoj klasi, dok su se izvr�avali najgrozniji zločini u ime marksizma i komunizma.\nDosljedna ideolo�ka i politička trulež i raspad u internacionalnom radničkom pokretu su stvorili uslove za dominaciju raznih nacionalističkih doktrina�socijalnog reformizma i staljinizma�kao i onih povezanih sa pokretima zasnovanim na selja�tvu i sitnoj buržoaziji, kao �to su maoizam i gerilizam. Ovaj proces je ostavo nasljedstvo političke dizorijentacije u radničkoj klasi. Ali javljaju se objektivni uslovi za političko obrazovanje, razja�njenje i reorijentacije internacionalne radničke klase i obnove internacionalnog socijalističkog pokreta. Ako je Ruska Revolucija bila posljedica prve faze kapitalističke globalizacije, onda dalje pojačavanje ovog istorijskog procesa tokom zadnjih 25 godina sigurno stvara uslova za nove revolucionarne prevrate.\nJedini program koji je izdržao ispit velikih događaja 20. stoljeća je perspektiva internacionalnog socijalizma za koju se zalagao Lav Trocki i koju danas podržava i predvodi Četvrta Internacionala pod vodstvom Internacionalnog Komiteta. Mi smo uvjereni da će Svjetski Socijalistički Veb Sajt postati fokusno mjesto za ponovno obrazovanje i reorganizaciju internacionalnog radničkog pokreta na osnovi ovog programa. Zato pozdravljamo prilog profesora Čosudovskog, jer je otvorio raspravu o odlučujućim političkim pitanjima koja se moraju osloviti da bi se odgovorilo izazovima na�eg doba.


City News Archives -\nPremijera predstave „Putovanje sa Svetim Savom“ danas u Pozorištu mladih\nPremijera predstave „Smrt gospodina Goluže“ u Pozorištu mladih u Novom Sadu\nInfluenseri ne treba da budu bilbordi, niti reklamni panoi\nMentalno zdravlje i kako ga sačuvati tokom korona pandemije\nDr Matanović: Roditelji ne bi smeli da ismevaju i omalovažavaju idole svoje dece, kontraproduktivno je\nKo su influenseri i šta oni rade\nPress konferencija za premijeru predstave „Kad sam bio garav“ u Pozorištu mladih\n345 no comments Blog\nBranislava Antović je diplomirana novinarka, osnivač bloga Brana`s Divine World, naša poznata blogerka i influenserka. U razgovoru nam je otkrila sa kakvim se sve poteškoćama susrela u svojoj karijeri, kako je raditi posao za koji su ljudi puni predrasuda, ko su influenseri i kakav uticaj imaju na nas.\nby Kristina Čileg City News, Influenseri, Razgovori\n2003 no comments Blog\nU razgovoru sa Mirelom Pavlović, psihoterapeutom, pokrenuli smo temu mentalnog zdravlja za koje naša sagovornica ističe da je na Balkanu i dalje tabu tema. Otkrila nam je da su anksioznost i depresija najčešći uzroci zbog kojih klijenti dolaze na psihoterapiju, a nakon njih slede poremećeni porodični i partnerski odnosi.\nby Maja Petković blog, City News, Razgovori\n512 no comments Blog\nJedan vrlo zanimljiv i energičan razgovor imali smo sa ekipom koja stoji iza instagram profila Serbian Wonders. U intervjuu sa njima možete saznati koja najlepša mesta u Srbiji su obišli, sa kakvim se poteškoćama susreću tokom putovanja, da li i zbog čega najviše kukaju kada su na putu i koliko novca im jepotrebno da biputovali kroz našu zemlju.\nby Kristina Čileg blog, City News, Razgovori\n290 no comments Blog\nDr Jelena Matanović, docent na Filozofskom fakultetu ujedno i psiholog, otkrila nam je u ovom zanimljivom razgovoru da voli društvene mreže i da joj influenseri nisu nepoznat pojam. Takođe nam je pričala o tome koliko je važna roditeljska uloga u detetovom razvoju kako oflajn, tako i onlajn.\n236 no comments Blog\nDanas, u jeku popularnosti influensera, istraživanja su pokazala da 80% svetskih kompanija ulaže u influens marketing i da je ta cifra ove godine blizu 8 milijardi američkih dolara.\nby Kristina Čileg blog, City News, Influenseri\n336 no comments City News\nCityguide ekipa prisustvovala je u petak, 09. oktobra, press konferenciji za premijeru predstave "Kad sam bio garav" u Pozorištu mladih. Premijera predstave je zakazana u Pozorištu mladih za sredu 14. oktobra u 20 časova.\nby Maja Petković City News, Cityguide patrola, Pozorište mladih\n751 no comments Blog\nLeto na Štrandu: kako se posetioci provode i kakve su mere zaštite\n„Odavno, davno je bilo sećam se kao kroz neki san, al’ dolaze uspomene u ovaj divni letnji dan tu smo se igrali, po Štrandu plivali, po korzu šetali, po mostu uživali…“ peva Zvonko Bogdan u pesmi I tiho teče Dunav plavi. Kako izgledaju letnji dani na Štrandu tokom pandemije korona virusa, proveravala je Cityguide patrola. […]\nby CityguideAdmin City News, Cityguide patrola, Štrand\n340 no comments Blog\nCityguide ekipa je posetila novosadsku plažu Štrand\nEkipa Cityguide-a je jedan deo svog radnog dana u augustu provela na najpoznatijem novosadskom kupalištu. Iz prve ruke otišle smo da proverimo kako je na Štrandu i da li je posećen uprkos trenutnoj situaciji sa pandemijom Covid-19.\nby Maja Petković City News, Cityguide patrola, Štrand\nPremijera predstave „Putovanje sa Svetim Savom“ danas u Pozorištu mladih 26/02/2021\nPutuju Srbijom i otkrivaju naša najlepša mesta 18/11/2020


NSinfo: 2,6 milijardi evra - za puteve, fabrike vode, zdravstvo... u Vojvodini: Fruškogorski koridor, bulevari...\n2,6 milijardi evra - za puteve, fabrike vode, zdravstvo... u Vojvodini: Fruškogorski koridor, bulevari...\nNa tеritoriji AP Vojvodinе trеnutno sе izvodе značajni\ninfrastrukturni projеkti i priprеma projеktnе dokumеntacijе za niz drugih projеkata, čija jе ukupna vrеdnost 2,6 milijardi еvra, poručеno jе na zajеdničkoj konfеrеnciji za novinarе prеdsеdnika Pokrajinskе vladе Igora Mirovića i potprеdsеdnicе Vladе Srbijе Zoranе Mihajlović, nakon sеdnicе Radnе grupе za koordinaciju infrastrukturnih projеkata na tеritoriji AP Vojvodinе.\nPrеdsеdnik Mirović istakao jе da su u vrhu prioritеta izgradnja brzе saobraćajnicе Novi Sad- Zrеnjanin- Bеograd i Fruškogorski koridor, čiju projеktnu dokumеntaciju finansiraju Pokrajinska vlada i rеsorno ministarstvo.\n"Očеkujеm da ćе radovе na Fruškogorskom koridoru izvoditi kinеska kompanija "CRBC" sa kojom jе u sеptеmbru obnovljеn Mеmorandum. Modеl finansiranja tog značajnog projеkta bićе poznat u narеdnim mеsеcima", izjavio jе prеdsеdnik Mirović.\nOn jе najavio da sе u narеdnom pеriodu očеkujе počеtak rеalizacijе i drugih, manjih projеkata iz oblasti putnе infrastrukturе, kao što su rеhabilitacija saobraćajnicе Irig-Ruma, Vrbas-Kula-Sombor, nastavak radova na dеonici od Bеgеča do Bačkе Palankе, kao i rеkonstrukcija puta od graničnog prеlaza Batrovci do Kuzmina.\n"Kada svе svеdеmo, Vojvodina ima čimе da sе ponosi. Svi ovi projеkti su vеoma značajni, jеr ćеmo njihovom rеalizacijom u potpunosti promеniti sliku putnе i saobraćajnе infrastrukturе u pokrajini", istakao jе prеdsеdnik Mirović najavljujući da ćе u narеdnih nеkoliko dana biti otvorеna rеkonstruisana dеonica od Srеmskih Karlovaca prеko Banstola do Inđijе.\nPrеdsеdnik Mirović istakao jе da su za svе građanе pokrajinе vеoma značajni i projеkti koji sе odnosе na izgradnju postrojеnja za prеradu pijaćе vodе, tе dodao da jе fabrika vodе u Vršcu sprеmna za puštanjе u pogon.\n"Pokrajinska vlada jе finansirala fabriku vodе u Novom Bеčеju, prva faza ćе biti ugovorеna u narеdnih nеkoliko dana i na tomе nеćеmo stati", kazao jе prеdsеdnik Mirović naglasivši da sе značajna srеdstva ulažu i u unaprеđеnjе zdravstvеnog sistеma u Vojvodini.\nPotprеdsеdnica Mihajlović izjavila jе da su Putеvi Srbijе u rеkonstrukciju i rеhabilitaciju putеva u AP Vojvodini ovе godinе uložili dеvеt milijardi dinara, a da jе još šеst milijardi dinara planirano za novе projеktе.\n"Rеhabilitujе sе pruga Pančеvo-Orlovat-Rimski Šančеvi dužinе 112 kilomеtara, a rеkonstruisaćе sе i pruga Subotica-Sеnta. Radićе sе rеkonstrukcija postojеćеg postrojеnja u Vrbasu, a u Kikindi ćе biti izgrađеn nova fabrika pijaćе vodе", navеla jе Mihajlovićеva.\n... ap vojvodina, Novi Sad, radovi


Devenport: Izveštaj EK krajem oktobra, konkretne preporuke\nAvgust 24, 2016 12:05\nDevenport je, u razgovoru sa predsednicom skupštinskog Odbora za evropske integracije Marinikom Tepić, naveo da očekuje veći broj konkretnih preporuka u Izveštaju koji se tiču političkih pitanja i pravaca u kojem treba da se kreću određene politike Srbije u procesu evrointegracija.\nOn je naveo da je Delegacija EU prikupila komentare Vlade, zemalja članica Evropske unije i nevladinih organizacija.\nDevenport je sa predsednicom Odbora za evropske integracije razgovarao o aktuelnoj situaciji u vezi sa pregovorima Srbije i EU, predstojećim aktivnostima Odbora za evropske integracije i nastavku saradnje sa Delegacijom EU, saopšteno je iz parlamenta.\nTepić je ukazala na dobro definisanu ulogu Narodne skupštine, Odbora za evropske integracije i nadležnih skupštinskih radnih tela u procesu razmatranja predloga pregovaračkih pozicija, u Rezoluciji i Odluci Odbora o primeni Rezolucije o ulozi Narodne skupštine u procesu pregovora Srbije i Evropske unije, uspostavljenim konsultativnim mehanizmom sa radnim grupama Nacionalnog konventa o EU i organizacijama civilnog društva i dodala da kroz parlamentarnu diplomatiju uvek postoji prostor za intenzivniju i sadržajnu saradnju.\nOna je naglasila da je Srbiji mesto u porodici evropskih naroda, i da je to njeno prirodno okruženje.\nDavenport je naveo da se obe strane zalažu za istu politiku, odnosno pristupanje Srbije Evropskoj uniji, i istakao da je uloga parlamenta i Odbora za evropske integracije veoma bitna u daljem procesu.\nOn je naveo da je Delegacija EU u Srbiji otvorena za sva pitanja i istakao značaj stalne komunikacije u daljem nastavku pregovora.\n"Otvaranje novih poglavlja dalo je novi impuls ka evrointegracijama Srbije, i sada imamo prostora da ulazimo u detalje tih poglavlja", poručio je ambasador EU.\nNa sastanku je bilo reči i o tome da primena Akcionog plana veoma često znači ne samo primenu postojećih, već i donošenje novih zakona, a da otvaranje novih poglavlja ne predstavlja samo tehnički izazov, već i izazov usaglašavanja političkih stavova svih država članica Evropske unije.\nTepić je predočila buduće aktivnosti Odbora za evropske integracije i sastanaka koje će održati u narednom periodu.\nPredsednica Odbora je istakla da je regionalna saradnja jedan od glavnih zadataka kojim će se Odbor baviti i najavila bilateralne sastanke sa resornim odborima zemalja regiona.\nOna je izrazila uverenje da će se verbalne tenzije između Hrvatske i Srbije smiriti, i naglasila da samo zajednički možemo sačuvati i izgraditi region mira, bezbednosti, stabilnosti i razvoja.\nPodsetila je da je prva saradnja, nakon sukoba sa početka devedesetih godina, između naše zemlje i Hrvatske potekla između AP Vojvodine i Istarske županije, na inicijativu Skupštine Autonomne Pokrajine Vojvodine i izrazila zadovoljstvo povodom veoma aktivne i sadržajne prekogranične saradnje dveju zemalja, kaye se u saopštenju.\nVučić čestitao Krivokapiću izbor za premijera 8\nBrnabić dala Lajen uveravanja za medijske slobode u Srbiji 12\nVučić odlikovao Muhina: Hvala na svemu učinjenom za Srbiju 17


Grad Zrenjanin saopštio da ne utiče na spiskove za imunizaciju\nGrad Zrenjanin ne utiče na spiskove za imunizaciju stanovništva, a sve podatke dostavlja eUprava, saopštila je danas zrenjaninska lokalna samouprava.\nKako je objavljeno na zvaničnom sajtu Grada Zrenjanina, pojedini građani su se obraćali gradskom kol-centru i žalili se da još uvek nisu pozvani na vakcinaciju, iako su se prijavili još na samom početku procesa.\n„Grad Zrenjanin isključivo postupa po spiskovima koje mu svakodnevno dostavlja eUprava Vlade Srbije, odnosno Institut za javno zdravlje Srbije “Dr Milan Jovanović Batut”. Na osnovu tih spiskova obavlja se i distribucija vakcina ovdašnjem Zavodu za javno zdravlje, odnosno Domu zdravlja“, navodi se u saopštenju.\nDodaje se da je prijavljivanje putem portala eUprava trenutno jedina mogućnost da se iskaže interesovanje građana za imunizaciju.\n„Grad Zrenjanin apeluje na stanovništvo da se što masovnije podvrgne vakcinaciji. To je, uz poštovanje svih epidemioloških mera, najsigurniji način da se zaustavi pandemija i spreči zaraza koronavirusom“, navode u lokalnoj samoupravi.\nTakođe, u sedam gradova u Srbiji počela je imunizacija stanovništva bez prethodne prijave, pa bi to moglo predstavljati i najbolje rešenje za sve navedene slučajeve, ukoliko među te gradove bude uvršten i Zrenjanin.\nInače, na područje koje pokriva zrenjaninski Dom zdravlja od početka imunizacije dopremljene su 25.303 doze vakcina, a dato je 23.924. Od tog broja, 15.927 građana je vakcinisano prvom dozom, a 7.997 je revakcinisano.\nTagoviGrad Zrenjanin imunizacija korona virus vakcinacija\nU dve saobraćajne nezgode povređeno čak jedanaest osoba!


Danas sastanak zvaničnika dve Koreje kao priprema za samit\nVisoki zvaničnici Severne i Južne Koreje sastaće se danas kako bi pripremili predstojeći samit dvojice lidera zemlje, nekoliko dana pošto je lider Severne Koreje Kim Džong Un boravio u Kini, u prvoj poseti inostranstvu od dolaska na vlasti 2011. godine.\nKim i predsednik Južne Koreje Mun Džae In treba da se sastanu u aprilu pre istorijskog sastanka severnokorejskog lidera sa američkim predsednikom Donaldom Trampom do kraja maja. Za sada se ne znaju tačni datumi oba sastanka.\nDelegacije dve Koreje sastaće se u Panmudžemonu, pograničnom selu gde je potpisano primirje posle Korejskog rata (1950-1953).\nVlasti Južne Koreje navele su da je cilj sastanka priprema za predstojeći samit, dok će predstavnik kineskih vlasti u Seulu danas razgovarati s južnokorejskim zvaničnicima o rezultatima posete Kima Pekingu.\nLider Severne Koreje boravio je u poseti Kini od nedelje do srede, potvrdili su kineski mediji i dodali da se Kim sastao s predsednikom Si Djinpingom i izrazio spremnost da se na predstojećem sastanku s Trampom založi za denuklearizaciju Korejskog poluostrva.\nPrva Kimova poseta Kini i inostranstvu držana u tajnosti do njegovog povratka Severnoj Koreji.


Sušiću i Džeki nije trebala prepirka, ali ne treba dizati prašinu | Novinska agencija Patria\nObjavljeno u kategoriji Sport na 09.03.2014 00:00:00\nSušiću i Džeki nije trebala prepirka, ali ne treba dizati prašinu\nOsim: Nema razloga da se naruši atmosfera uoči Brazila\nSportski direktor Željezničara i bh. stručnjak sa iskustvom Amar Osim kazao je za bh. novinsku agenciju Patria (NAP) da nesporazum između Safeta Sušića i našeg ponajboljeg igrača Edina Džeke, nakon poraza „Zmajeva“ protiv Egipta u Inzbruku, ne doživljava kao veliku tragediju, te da je siguran da će se sve ubrzo riješti.\nOsim ne smatra da će se to negativno odraziti na samu atmosferu u nacionalnom timu naše zemlje.\n- Jasno je da do prepirke nije trebalo doći, ali nije ovo nešto oko čega se treba dizati prašina – rekao je Osim za NAP, objašnjavajući da se stavovi ljudi ne mogu slagati uvijek, te da se nesporazumi dešavaju i u klubovima i reprezentacijama koje imaju mnogo veće reputacije nego naša selekcija.\n- Sušić i ekipa su ljudi koji rade zajedno već tri ili četiri godine, i rezultati tog njihovog rada su itekako vidljivi. Ako su do sada imali normalne odnose, a sigurno jesu, jer da nisu ne bi postigli to što su postigli, onda ne vidim razloga zašto se takva saradnje ne bi nastavila – rekao je Osim.


[ 20/10/2021 ] Deset godina od Gadafijeve smrti Libija se još nije izvukla iz spirale nasilja, tračak nade daju predstojeći izbori\tVesti\n[ 20/10/2021 ] Krizni štab odlučio – uvode se kovid propusnice\tDRUŠTVO\n[ 20/10/2021 ] Stano: Cilj Radne grupe da se nađe trajno rešenje za tablice\tPolitika\n[ 20/10/2021 ] Letnje računanje vremena završava se 31. oktobra\tDRUŠTVO\n[ 20/10/2021 ] Mali: U Izveštaju EK dat veliki plus Srbiji\tEkonomija\nHomeDRUŠTVOOtvoren sajam naoružanja „Partner 2021“, predstavljeno oklopno vozilo „lazanski“\nJubilarni 10. Međunarodni sajam naoružanja i vojne opreme Partner 2021 svečano je otvoren danas na Beogradskom sajmu u prisustvu predsednika Srbije Aleksandra Vučića, koji je poručio da će Srbija nastaviti da jača svoju vojsku i dalje razvija odbrambenu industriju.\nIzvor: RTV (Vladimir Radojković)\nPredsednik Vučić je na ceremoniji otvaranja predstavio novo borbeno multifunkcionalno vozilo „Lazanski“ koje je dobilo ime po nedavno preminulom novinaru i vojnom analitičaru Miroslavom Lazanskom.\n„U svetu interesa nema milostinje za slabe već postoji poštovanje za one koji su snažni i zato je važno da razvijamo našu odbramenu industriju, da bismo upravo mogli da čuvamo mir i stabilnost, da ne bismo mogli da budemo ponižavani i ugrožavani“, naglasio je Vučić.\n„Srbija danas promoviše multilateralizam, verujem da su naši diplomatski napori prepoznati u celom svetu u pokušaju da promovišemo mir i stabilnost. Mi smo danas i juče domaćini čak 117 delegacija iz celog sveta, dok istovremeno organizujemo najzačajniji sajama naoružanja u ovom delu Evrope“, naveo je Vučić.\n„Govoreći o istorijskoj ulozi našeg naroda i sam Nehru je rekao da je iz našeg iskustva mnogo toga naučio. A naš osnovni cilj je ključna politika mora da bude mir i stabilnost, a jedna narodna mudrost kaže – Nema puta ka miru – mir je put“, naveo je Vučić.\n„Uspeli smo da prethodnih godina vojsku i vojnu industriju stavimo na pijedestal narodnog poverenja. Ovde predstavljeni istraživački, opitni i remonti kapaciteti Ministarstva odbrane i naše odbrambene industrije, kao i najviši dometi Jugoimporta i naših institucija čiji je zadatak otpremanje i osposobljavanje vojske“.\nNaglasio je da smo puno napredovali i da imamo puno novih fabrka i proizvoda, kao što je Lazar 3 koji je opremljen topom, kao i da imamo i vozilo mali i veliki Miloš…\nDačić: Beograd nije zloupotrebio Samit nesvrstanih u korist Rusije\nMali: U Izveštaju EK dat veliki plus Srbiji


Novo pojačanje - Ian Kameron\nCrvena zvezda je "bogatija" za Iana Kamerona, Škota koji mnogo voli naš klub i koji će biti novi kolumnista na engleskoj verziji našeg sajta.\nNjegova ljubav prema crveno-belim bojama, Marakani i najboljim navijačima na svetu traje dugo. Kroz njegove tekstove, priče i kolumne na engleskoj verziji sajta ćete biti u prilici da se bolje upoznate kako Crvena zvezda izgleda iz vizure neko ko nema dodirnih tačaka sa Srbijom, ali opet diše za naš klub. On je počastvovan zbog činjenice da će biti deo kluba.\nIan je rodom iz Glazgova, ima 66 godina, a na prvu Zvezdinu utakmicu došao je još 2004. godine. Penzionisao se sedam godina kasnije, a onda i preselio u Srbiju, a od tada ne propušta mečeve našeg kluba i svakodnevno dokazuje ljubav i odanost prema crveno-belim bojama. O tome govori i činjenica da svake godine kupuje sezonske ulaznice i sa tribina daje podršku našim fudbalerima.


pink.rs | POLOŽIO ZAKLETVU: Đukanović preuzeo dužnost predsednika Crne Gore (FOTO)\nMilo Đukanović, koji je 15. aprila odneo pobedu na predsedničkim izborima, zvanično je položio zakletvu na Cetinju pred poslanicima, čime je i formalno preuzeo funkciju predsednika Crne Gore.\nIzvor: Pink.rs/Tanjug; Foto: Pinkm.me\n- Zaklinjem se svojom čašću na Ustavu Crne Gore da ću dužnost predsednika Crne Gore obavljati savesno i odgovorno za dobro svih gradana naše domovine. Kao predsednik države posvetiću se očuvanju nezavisnosti i suvereniteta Crne Gore i njenoj afirmaciji kao građanske, demokratske, ekološke i države socijalne pravde, zasnovane na vladavini prava - reči su zakletve koju je izgovorio Đukanović.\nĐukanović je na funkciji šefa države zamenio stranačkog kolegu Filipa Vujanovića, koji je danas okončao treći predsednički mandate. Povodom inauguracije Đukanovića sinoć je organizovan na prijem povodom Dana nezavisnosti, na kojem je premijer Duško Marković zahvalio Vujanoviću za, kako je rekao, petnaestogodišnje predano obavljanje najviše dužnosti u državi.\nMarković je novom predsedniku, Đukanoviću, istovremeno poželeo da od danas, kada preuzme dužnost, sa najvećim uspehom obavlja funkciju predsednika Crne Gore. Đukanović, koji je I lider vladajuće DPS pobedio je na aprilskim predsedničkim izborima osvojivši 54 odsto građana.\nInače, organizator svečanosti, Skupština, odlučila se za skromniju inauguraciju na koju su pozvani ambasadori i vojni izaslanici stranih država u Podgorici, te predstavnici političkog i javnog života Crne Gore. Đukanovića ustav ne obavezuje na zamrzavanje liderske pozicije u partiji, kao što je to u trećem mandatu učinio njegov prethodnik Filip Vujanović, da bi bio "predsednik svih građana".\nUoči izbora Đukanovića, vlada je usvojila zakon kojim daje šira ovlašćenja predsedniku i pravo da formira svoj savet, komisije i radne grupe, kao stalna i privremena radna tela. Crna Gora je od uvođenja višestranačja imala tri predsednika: Momira Bulatovića, Filipa Vujanovića i Mila Đukanovića.


HomeDRUŠTVODebata o izmenama Zakona o slobodnom pristupu informacijama od javnog značaja\nOrganizacija civilnog društva „Partneri Srbija“ zajedno s članovima Koalicije za slobodu pristupa informacijama organizovala je javni događaj s ciljem da se otvori šira javna debata o izmenama i dopunama Zakona o slobodnom pristupu informacijama od javnog značaja. Izmene tog zakona umanjuju prava građana, a štite organe javne vlasti, zajednička je poruka učesnika tog događaja.\nModeratorka događaja Ana Toskić Cvetinović i izvršna direktorka organizacije „Partneri Srbija“ podsetila je, da je proces izmena i dopuna Zakona o slobodnom pristupu informacijama od javnog značaja traje duže od tri godine, a da je obaveza izmene tog Zakona predviđena Akcionim planom za poglavlje 23, Akcionim planom inicijative Partnerstvo za otvorenu upravu, strategijom reforme javne uprave, Akcionim planom za sprovođenje medijske strategije, i drugim.\nPodsetila je da su u sastavu radne grupe bili isključivo predstavnici organa vlasti, dakle obveznika zakona, kao i Poverenik za informacije od javnog značaja i zaštitu podataka o ličnosti.\nDodala je da nije bilo predstavnika medija, akademske zajednice i civilnog sektora, i da su tek nakon reakcije Nacionalnog konventa za Evropsku uniju i Koalicije za slobodu pristupa informacijama, nakon koje je usledila intervencije premijerke Ane Brnabić, predstavnici sektora uključeni u rad radne grupe, ali bez mogućnosti da glasaju o predlozima koji će ući u tekst Nacrta.\n„Nacrt bitno umanjuje dostignuti nivo prava javnosti“\nPanelisti su bili Nemanja Nenadić iz organizacije „Transparentnost Srbija“, Pavle Dimitrijević iz organizacije „Centar za istraživanje, transparentnost i odgovornost (CRTA)“, Tanja Maksić iz medijske organizacije „BIRN“, i Milan Marinović, Poverenik za informacije od javnog značaja i zaštitu podataka o ličnosti.\nNemanja Nenadić iz „Transparentnost Srbija“ predstavio je koje su to odredbe za koje Koalicija za slobodu pristupa informacijama smatra da su posebno štetne, a koje su detaljno predstavljene u dokumentu Crvene linije.\nTanja Maksić iz BIRN-a je istakla da „smo opet smo u situaciji da moramo da branimo već stečena prava“. Naglasila je da je ovaj Zakon neizmerno važan alat za rad medija i da svaki put kada organ javne vlasti uskrati informacije novinaru uskraćeno je pravo javnosti da nešto sazna.\nKao ključno je istakao problem neizvršenja rešenja Poverenika za informacije od javnog značaja i zaštitu podataka o ličnosti, i izostanak reakcije Vlade u slučajevima u kojima bi trebalo da obezbedi izvršenje rešenja Poverenika.\nKao pozitivno rešenje koje se uvodi Nacrtom istakao je mogućnost da Poverenik za informacije od javnog značaja i zaštitu podataka o ličnosti izdaje prekršajne naloge onim organima javne vlasti koji ne postupe po zahtevu tražioca u zakonskom roku.\nTokom diskusije učesnici panela pokrenuli su još niz važnih spornih pitanja u vezi s Nacrtom zakona.\nMirko Popović iz ekološke organizacije RERI, naglasio je kao posebno sporno novo ograničenje koje se odnosi na informacije u vezi sa zaštitom životne sredine.\nIstakao je da ako je namera bila da se Zakon uskladi sa ekološkim direktivama i konvencijama na koje se obavezala Srbija, ovako definisano ograničenje nije u skladu sa tom svrhom, jer ti međunarodni dokumenti imaju za svrhu da se informacije o životnoj sredini učine dostupnim u najvećoj mogućoj meri.\nSmederevska železara planira da pokrene Visoku peć


Čast je služiti svojoj zemlji - POLITIKA - POLITIKA | Ilustrovana politika\nČast je služiti\nPosle dva meseca spekulacija i nagađanja predsednik Srbije Aleksandar Vučić je objavio na koga je pala kocka da preuzme dojučerašnju njegovu funkciju – Ana Brnabić (42), sadašnja ministarka za državnu upravu i lokalnu samoupravu. Predsednik Vučić je na konferencije za medije rekao da veruje u njene stručne i lične kvalitete kao i da će ona obezbediti neophodan kontinuitet u politici Vlade.\nU izjavi datoj povodom izbora na novu funkciju Ana Brnabić je, između ostalog, rekla:\n„Želim da zahvalim Predsedniku na ukazanom ogromnom poverenju da vodim Vladu Srbije i nastavim reforme sa nesmanjenom posvećenošću i snagom. Čast je služiti svojoj zemlji i ja ću, ukoliko me Skupština izglasa, Vladu voditi posvećeno i odgovorno, a svoj posao ću raditi pošteno i sa ljubavlju. Svesna sam odgovornosti koju preuzimam jer treba da nasledim pravog lidera, kao i obaveza prema građanima koji očekuju da rezultate rada Vlade osete kroz bolji kvalitet života... Lično ću se angažovati da svi zajedno radimo na ciljevima koji su veći i važniji od svih nas pojedinačno.“\nPredsednik Vučić je takođe izjavio da ga je Ana Brnabić, inače vanstranačka ličnost, obavestila da ima podršku u republičkom parlamentu. Ostalo joj je još da do 23. juna za kada je zakazana svečanost povodom izbora Vučića za predsednika Srbije napiše ekspoze, sastavi Vladu (očekuje se da će imati jedno ili dva ministarstva više od prethodne) i da njeno i imenovanje ministara potvrde poslanici.\nKako je objasnio Vučić, prva dama na čelu Vlade, petnaeste po redu od uvođenja višestranačja u Srbiji, će se baviti ekonomijom i digitalizacijom, a politika će biti prepuštena sadašnjem v.d. premijeru i lideru solijalista Ivici Dačiću u koga, kako kaže, ima puno poverenje. I dok je visoki funkcioner SPS-a Branko Ružić ocenio Vučićev izbor kao državnički, odgovoran potez, prvi čovek Jedinstvene Srbije ostao je pri svome – Brnabićevu ne doživljava kao svog premijera.\nOčekivano u Srbiji su odmah krenule spekulacije ovog puta na temu da li je nova premijerka samo prelazno rešenje do novih, prevremenih parlamentarnih izbora koji će se raspisati na proleće sa beogradskim, strancima je ova vest po volji. Ističu da je Ana Brnabić prva žena premijer u Srbiji i prvi mandatar LGBT populacije na konzervativnom Balkanu.


Vesti online / Srpski informativni portal / Posmrtni ostaci Ljotića biće vraćeni u Srbiju?\nPrema izvorima "Novosti", Ljotićev grob se danas nalazi neobeležen na području Slovenije i za njega zna manji broj ljudi.\n"Tako se spekuliše da bi, ukoliko serija ekshumacija počne, u Srbiji mogli da završe posmrtni ostaci Dimitrija Ljotića, vođe organizacije ’Zbor‘, sahranjenog na tajnoj lokaciji u Sloveniji", navode "Novosti".\nKako podsećaju, Ljotić je iz Srbije izbegao posle rata u zapadnu Sloveniju, gde je formirao jedinice pod komandom generala Koste Mušickog, koje bi zadale "završni udarac" partizanima.\nPozvan je 22. aprila 1945. godine iz Postojne u Šempeter kod Gorice, u štab četničkog vojvode Momčila Đujića, gde je trebalo da se vidi s patrijarhom Gavrilom Dožićem i vladikom Nikolajem Velimirovićem, dodaju "Novosti“.\nPogrebnu službu su obavili Dožić i Velimirović, a vladika Nikolaj je održao posmrtnu besedu, navode "Novosti“.\nPrema drugoj, dodaju "Novosti“, telo je u grobnici ležalo do 1977. godine i potpisivanja Osimskog sporazuma, kada su ga opet iskopali i premestili preživeli saborci.


Deru nas: Marže kod nas najveće u Evropi, i do 150 odsto!\n14. jul 2013. 11:59:13\tPročitano 3067 puta\nDok je velikim trgovinskim lancima u Evropi isplativo da na prehrambenim proizvodima zarađuju oko pet odsto, marže trgovaca u Srbiji višestruko su veće. Potrošači ističu da je velika sloboda trgovaca u formiranju cena posledica nedostatka konkurencije, ali i da na cene utiču i skupa i neefikasna država, korupcija, monopoli, nimalo jeftina domaća proizvodnja.\nKoliko tačno bilo koji učesnik u trgovinskom lancu zarađuje, dobro je čuvana tajna, a da stvari mogu da budu neuporedivo jeftinije, govori nam poseta inostranstvu gde istu robu građani mogu da pazare za mnogo manje novca.\nUdruženja potrošača kao glavne krivce za visoke cene vide marže trgovaca koji cenu povećavaju za 10 do 150, što je šest puta više nego u Evropi, a pitanje je koliko bi veće bile njihove marže da kupovna moć građana nije ozbiljno poljuljana.\nKoliko su marže visoke, nagoveštavaju razlike u cenama istih proizvoda ne samo kod nas i u inostranstvu, ali i u različitim gradovima u Srbiji, pa čak i prodavnicama iste firme u jednom gradu.\n- Dok se neki zadovoljavaju maržom od desetak odsto, neki ne prodaju robu ukoliko im profit nije bar 150 odsto. Njihovi apetiti sigurno su veći, ali ih u tome ograničava prazan džep prosečnog kupca – objašnjava Goran Papović iz Nacionalne organizacije potrošača.\nDok je za osnovne životne namirnice, poput mleka, ulja, šećera, brašna marža oko 10 odsto, za ostale prehrambene proizvode udeo trgovaca prelazi i 35 odsto. Slaba kupovna moć snizila je marže bele tehnike, tehnike i automobila na minimum dok se marže koje banke uzimaju kada odobravaju građanima kredite kreću od 3 do 10 odsto. Najveće marže drže trgovci obuće i odeće i one se kreću do 150 odsto.\nČinjenica da su trgovinski lanci u Francuskoj, Engleskoj ili Austriji našli računicu po kojoj im je isplativo čak i kada je razlika između nabavnih cena i onih na rafu - tri do četiri odsto, ljuti domaće potrošače. A posebno ih ljuti činjenica da su te iste marže u Srbiji veće i u odnosu na okruženje, iako je Srbija poljoprivredna zemlja koja je manje-više hranila susedne države. Tako su marže u Crnoj Gori i Sloveniji oko 20 odsto, a u Republici Srpskoj znatno niže - osam odsto.\n- Zato, recimo, patike poznatih dobavljača mogu i do 40 odsto jeftinije da se nađu u Beču nego u Beogradu. Slična priča je i sa brendiranim čizmama, pantalonama, jaknama – objašnjavaju u Centru za zaštitu potrošača.\nViše iz ove kategorije « CEPS pita, Direkcija za javni prevoz odgovara Domaći proizvodi jeftiniji u inostranstvu »


Nemački Folksvagen će graditi fabriku u Srbiji i zaposliti 5.000 radnika -\n3. marta 2019.01415\nIpak, performanse srpske ekonomije, dolazak gotovo svih najvažnijih proizvođača automobilskih komponenata, ali i prijateljski odnosi našeg državnog rukovodstva s kolegama iz Nemačke, pretegnuli su jezičak na vagi u našu korist – pišu „Novosti“.\nPrema nekim ranijim najavama iz „Folksvagena“, ali i iz Bugarske koja se nadala ovom poslu, investicija je vredna oko 1,4 milijarde evra, a planirano je da fabrika ima 5.000 zaposlenih, od čega čak 650 inženjera.\nUkoliko se ostvare ovi ambiciozni planovi nemačkih investitora i srpskih vlasti, naš izvioz bi mogao da poraste za petinu. Paralelno sa izgradnjom fabrike, dodatno bi se ohrabrile svetske fabrike koje proizvode auto delove da više ulažu i budu nadomak nove “Folksvagenove“ fabrike, zaključuju „Novosti“.\nRelated tags : aleksandar vučićfabrika automobilafolksvagennova fabrikanova fabrika u srbijinova radna mestavalkswagen\n21. decembra 2018.0884\n29. juna 2021.0240


Ispunjavanjem zadataka iz evropske agende, Crna Gora najperspektivnija zemlja-kandidat u regionu | EUME\nNaslovnica Info Press info Ispunjavanjem zadataka iz evropske agende, Crna Gora najperspektivnija zemlja-kandidat u regionu\nIspunjavanjem zadataka iz evropske agende, Crna Gora najperspektivnija zemlja-kandidat u regionu\nBukikija i Marković\nPotpredsjednik Vlade Duško Marković primio je danas u Vili Gorica predsjednika Venecijanske komisije (Evropska komisija za demokratiju putem zakona Savjeta Evrope) Đanija Bukikiju.\nPotpredsjednik Marković je izrazio zahvalnost na dosadašnjoj podršci Venecijanske komisije tokom višegodišnjeg procesa izgradnje normativnog okvira u Crnoj Gori, konstatujući da je prepoznavanje legislativnih potreba naše zemlje od strane te institucije u prethodnom periodu bilo od velikog značaja.\n„Napor i povjerenje Venecijanske komisije, naročito u dijelu ustavnih promjena u Crnoj Gori, kako se pokazalo, bilo je od krucijalnog značaja za demokratsku i pravnu nadgradnju našeg društva“ – istakao je Marković.\nOn je naglasio da je težak put do izrade i donošenja kvalitetnog zakonodavstva, a još teži do izgradnje društva koje će ga na adekvatan način implementirati, te da ova druga faza ne podrazumijeva puku primjenu, već razumijevanje standarda na nivou institucija i pojedninaca koji ih poredstavljaju, a to su ključni uslovi za punu implementaciju.\n„Savjet Evrope i Venecijanska komisija su naši dragocjeni partneri na putu usvajanja i primjene legislative, a vrijeme iza nas je pokazalo da je Venecijanska komisija Crnoj Gori bila posvećena na kontinuiran i sveobuhvatan način“ – saopštio je potpredsjednik Vlade.\nBukikija je potencirao napredak Crne Gore na usvajanju preporuka Venecijanske komisije u svim važnim oblastima, i saopštio da je nesumnjiv veliki napredak Crne Gore i u dijelu izgradnje institucija.\nNaša zemlja predstavlja državu predvodnicu na zapadnom Balkanu, kako u pogledu razvoja demokratije na unutrašnjem planu, tako i u pogledu integracionih procesa na vanjskom, gdje je ispunjavanjem ključnih zadataka iz evropske agende Crna Gora, po njegovim riječima, najperspektivnija zemlja-kandidat u regionu.\n„Odraz demokratskog razvoja crnogorskog društva ogleda se konstantno u visokim ocjenama Savjeta Evrope i Venecijanske komisije.“ – zaključio je Bukikia.\nJedna od tema bilo je i pitanje budućeg zakona o slobodi vjeroispovjesti, gdje je zajednički ocijenjeno da vrijeme, odnosno brzina rada na njemu, ne bi bili potpora kvalitetu tog važnog zakonskog rješenja i demokratskih standarda i principa koje on treba da promoviše i učvrsti.\nSagovornici su se osvrnuli i na aktuelna politička pitanja koja se tiču priprema za izborni proces koji će uslijediti polovinom oktobra ove godine, i zaključili da je nastavak dijaloga u institucijama jedino legitimno rješenje, gdje se jednako od Vlade i opozicije očekuje konstruktivan pristup, budući da se radi o neupitnim državnim interesima, a ne o partikularnim potrebama bilo koje političke grupacije.\nOcijenjeno je da proces političkog dijaloga koji je započet u Crnoj Gori direktno doprinosi izgradnji demokratije i civilizacijskih kapaciteta zemlje.


Krijumčarili migrante pa završili u kanalu – Fokus.ba\nKrijumčarili migrante pa završili u kanalu\nDrugo vozilo, Renault na kojem su bile različite bh. registarske oznake, sletjelo je s puta i zatečeno u kanalu\nRadeći na sprečavanju nezakonitih prelazaka državne granice, službenici Jedinice granične policije Bosnaska Gradiška i Jedinice za podršku i kontrolu Terenskog ureda Sjeverozapad Gradiška Granične policije BiH, 7. oktobra oko ponoći, spriječili su krijumčarenje 12 osoba afroazijskog porijekla na području Bosanske Gradiške, prenosi Anadolu Agency (AA).\nU cilju pronalaska osoba i zaustavljanja Škode o događaju su obaviješteni i pripadnici Ministarstva unutrašnjih poslova Republike Srpske, koji su osumnjičene državljane BiH zaustavili na području opštine Bosanski Novi i zadržali do dolaska pripadnika Granične policije BiH.\nZbog postojanja osnova sumnje da je počinjeno krivično djelo “krijumčarenje osoba”, o događaju je obaviješten tužilac Tužilaštva BiH, prema čijoj su naredbi osumnjičeni lišeni slobode.\nIlegalni migranti nisu posjedovali identifikacione dokumente, a u razgovoru sa službenicima JGP Bosanska Gradiška izjavili su da dolaze iz Pakistana. U toku je daljnji rad na ovom slučaju.


3 ZNAKA DA VAŠA SRODNA DUŠA MISLI NA VAS: Signali ljubavi koje ne treba ignorisati — Duhovna praksa — Lovesensa.rs\nOva 3 znaka pokauzuju da vaša srodna duša, gde god da se nalazi, misli na vas...\nPotraga za srodnom dušom često predstavlja put na kojem napravimo mnoge pogrešne izbore, doživimo razočaranja zaljubljujući se u pogrešne duše, ali zaboravljamo na jednu važnu stvar - za srodnom dušom se ne traga, već se ona pojavi kada ste spremni za nju.\nOna se pojavljuje na pravom mestu, u pravo vreme, najčešće nakon što osvestite ljubav u sebi i prema sebi, jer ljubav ne može ništa drugo da privuče osim još veće ljubavi.\nVaša srodna duša postoji, ona je trenutno možda daleko, a možda je i blizu, samo je vi ne primećujete.\nNa duhovnom, energetskom i nivou podsvesti možda već sad možete osetiti svoju srodn dušu, a ovo su znakovi koji pokazuju da i ona misli na vas:\nSnovi koji ukazuju na ljubav ili sanjanje osobe kojoj možda vidimo ili ne vidimo lik, ali znamo da je ona prava za vas, snovi u kojima ljubav obuzima naše telo, um i dušu... Svi ovi snovi u kojima emocije ljubavi imaju ključnu logu mogu ukazivati na energetsku vezu sa srodnom dušom.\n2. Iznenadne misli\nOvo je još jedan znak koji nam govori da naša srodna duša verovatno pokušava da se poveže sa nama. To je trenutak kada naše misli počnu da se prebacuju iz aktivnosti ili misaonih procesa odjednom u misli o ljubavi ili srodnoj duši. Tada bismo trebali uživati u ovom osećanju i u potpunosti prihvatiti ovu interakciju.\n3. Iznenadna prijatna osećanja\nUkoliko se na vašem licu iznenada pojavi osmeh ili vas preplave prijatna osećanja, to može značiti da vam srodna duša šalje pozitivne vibracije i energiju ljubavi. Ova osećanja će se češće javljati ako kroz meditacijujačate svoju intuiciju i osluškujete svoj unutrašnji glas.\n"Naša srodna duša deli naše čežnje, naš smisao za pravac. Naša srodna duša je neko ko donosi život u život." - Ričard Bah


Spremni projekti zamene krova na zimskom bazenu - CFK Vrbas\nSpremni projekti zamene krova na zimskom bazenu\nOpština Vrbas pripremila je idejni i izvođački projekat rekonstrukcije zatvorenog bazena u kompleksu Centra za fizičku kulturu "Drago Jovović". Prema projektu, na zimskom bazenu biće zamenjena kompletna krovna konstrukcija i prozorski portali, a vrednost radova procenjena je na 14,2 miliona dinara, bez PDV.\nKako je planirano, krov će imati paropropusnu-vodonepropusnu branu i mogućnost ventilisanja, čime se obezbeđuje da objekat ne zadržava vlagu i tako sprečava brzo propadanje materijala.\nKrovna konstrukcija će, takođe, biti otvorenog tipa kako bi promene na ugrađenim materijalima bile dostupne vizuelnim kontrolama i pregledima u svakom trenutku.\nOvo rešenje se uvodi zbog bezbednosti korisnika i sprečavanja eventualnih havarija do kojih dolazi kada se promene na materijalima ne uvide na vreme.\nRadi energetske efikasnosti prozorski portali bazena biće od troslojnog stakla, a prostor će biti osvetljen LED rasvetom.\nLokalna samouprava planira da rebalansom budžeta izdvoji oko pet miliona dinara za ove radove, dok bi dodatnih pet miliona trebalo da bude nabavljeno iz drugih izvora. Već sada postoje naznake da bi to moglo biti iz budžeta Vojvodine.\nOva suma nije dovoljna za završetak svih radova, pa se razmatra mogućnost da se u prvoj fazi projekta uradi krovna konstrukcija i pripremi bazen za rad, a u narednoj godini sprovede i druga faza u kojoj bi se menjali prozorski portali.


Politika: Komisija dala zeleno svjetlo Parlamentu BiH da danas potvrdi novo Vijeće ministara - BalkaniYUm.TV '); } //]]>\nKomisija dala zeleno svjetlo Parlamentu BiH da danas potvrdi novo Vijeće ministara\nKomisija za pripremu i izbor Vijeća ministara BiH dala je "zeleno svjetlo" Predstavničkom domu Parlamenta BiH za imenovanje novog saziva Vijeća ministara BiH.\nSedam članova je bilo "za", četiri su bila protiv, dok je jedan član Komisije bio suzdržan.\nPredsjedavajući Komisije Halid Genjac je kazao da su obavljeni intervjui sa svim kandidatima koje je nominovao predsjedavajući Vijeća ministara BiH Zoran Tegeltija. "Radi se o 8 kandidata za pozicije ministra i 9 za zamjenike. Jedan kandidat za ministra nije nominiran, radi se o poziciji za ljudska prava i izbjeglice i jedan zamjenik. Odlučivali smo samo o onima koje je dostavio gospodin Tegeltija", kazao je Genjac.\nOn je istakao da su se članovi izjasnili o davanju preporuke Predstavničkom domu da se potvrdi imenovanje kandidata koje je predložio Zoran Tegeltija. Komisija je danas brojala 13 članova s obzirom da se Staša Košarac izuzeo iz rada u komisiji i pri glasanju s obzirom da je on jedan od kandidata za ministra.\nDo imenovanja novog saziva vijeća ministara BiH ostao je još jedan korak, a on bi trebao biti napravljen na hitnoj sjednici Predstavničkog doma Parlamentarne skupštine BiH, na kojoj je predviđeno potvrđivanje imenovanja ministara, zamjenika ministara i zamjenika predsjedavajućeg Vijeća ministara Bosne i Hercegovine.


Zasmetali im komentari na račun Stanivukovića i Vučurevića – PDP osuo paljbu po Vukanoviću – Otvoreno\nIzvor: 16.07.2021, 8:10 18.6k\nGradski odbor PDP Trebinje saopštio je da Nebojši Vukanoviću smeta svako koga ne može da potčiniti ili politički pobijediti.\nKako navode, zasmetali su im njegovi komentari na račun Draška Stanivukovića i Slavka Vučurevića. Tvrde i da Vukanović ima namjeru da razbije trebinsjki PDP jer ne može da pomiri sa neuspjehom svoje liste, a i da tako pokušava da dođe do još jednog mandata narodnog poslanika.\nOvo je samo još jedna od trzavica na relaciji Nebojša Vukanović – ostatak opozicije.\nPodsjećamo, narodnni poslanik iz Trebinja nije došao ni na sastanak opozicije, koji je održan prije nekoliko dana u Banjaluci. Tada je poručio da neće biti dio tima kojeg finansiraju stranci.Kako navode, zasmetali su im njegovi komentari na račun Draška Stanivukovića i Slavka Vučurevića. Tvrde i da Vukanović ima namjeru da razbije trebinsjki PDP jer ne može da pomiri sa neuspjehom svoje liste, a i da tako pokušava da dođe do još jednog mandata narodnog poslanika.\nPodsjećamo, narodnni poslanik iz Trebinja nije došao ni na sastanak opozicije, koji je održan prije nekoliko dana u Banjaluci. Tada je poručio da neće biti dio tima kojeg finansiraju stranci.


„Radnička buna“ u FBiH | Politika | DW | 25.06.2008\n„Radnička buna“ u FBiH\nNezadovoljni radnici od federalnu vladu traže da ispuni svoje obaveze iz protokola potpisanog u januaru ove godine, reviziju privatizacije, povezivanje radnog staža i pomoć zaposlenima u industrijskom sektoru.\nSutra generalni protesti. Raste nezadovoljstvo radnika u BiH i njihovo nepovjerenje prema organima vlasti\nRadnici u Bosni i Hercegovini nezadovoljni su svojim platama, a posebno su u teškom položaju zasposleni u industrijskom sektoru. Njihove su plate osjetno manje od plata budžetskih korisnika. Zato je Sindikat za sutra zakazao protestni skup u Sarajevu. “Vlada Federacije BiH nije ispoštovala protokol potpisan u januaru ove godine koji se prije svega odnosi na povezivanje radnog staža radnicima što su u procesu privatizacije stečajem ili likvidacijom firmi ostali bez posla”, kaže predsjednik Sindikata BiH Edhem Biber.\nGeneralni protest kao posljednji test upozorenja\nBiber također podsjeća da nije donesen Zakon o reviziji privatizacije i da se ne provode aktivne mjere za pomoć radnicima u industrijskom sektoru. Naglašava kako će sutrašnji protest biti posljednji test upozorenja vlastima: “Očekujemo između 6 hiljada i 8 hiljada radnika. Ako se ne usliše ovi zahtjevi sada, za očekivati je da će krajem ljeta, odnosno početkom septembra, doći do velikih protesta i demonstracija i tada će se zaista tražiti neko konačno rješenje. Ili će morati riješiti sve ove probleme ili će morati da odu svi ovi koji odlučuju o našim sudbinama”, kaže Biber.\nNezadovoljni i radnici u Republici Srpskoj\nPozicija radnika u manjem bh. entitetu nije ništa bolja od pozicije radnika u Federaciji.\nSindikat radnika Republike Srpske neće se pridružiti federalnim sindikatima na sutrašnjem protestu ali se priprema za pregovore s poslodavcima. Predsjednica Sindikata Republike Srpske Ranka Mišić. “Kada je u pitanju pozicija radnika u Republici Srpskoj, prije svih radnika koji rade u direktnoj proizvodnji, moram reći da je situacija prilično loša. To znači da su plate koje dobijaju radnici u privredi negdje oko 60 posto prosječne plate u Republici Srpskoj, tako da je problem svakim danom sve složeniji, sve su češći pojedinačni štrajkovi u preduzećima gdje radnici traže da im se plate povećaju.\nSindikat RS-a tražiće i smanjenje stope PDV-a Ranka Mišić dodaje da se ne poštuje kolektivni ugovor što ukazuje na činjenicu da poslodavci u ovom entitetu ne uvažavaju Zakon o radu. Također upozorava na disparitet u platama kada su u pitanju radnici u industriji u korist radnika koji se finansiraju iz budžeta i fondova. Naglašava kako će Sindikat RS-a tražiti i smanjenje stope PDV-a za osnovne životne namirnice, pri čemu očekuje i podršku vlade.


Tiket dana za 1. oktobar 2020. koji sadrži prognoze za Ligu Evrope\nTip za klađenje: Dinamo Zagreb – Flora 1H (pobeda domaćina sa dva ili više gola razlike)\nDinamo Zagreb nije uspeo da se plasira u grupnu fazu Lige šampiona, ali su „Modri“ veliki favoriti da trijumfuju nad estonskom Florom u plej-ofu Lige Evrope. Šampion Hrvatske je stekao značajno iskustvo nastupajući u evropskim takmičenjima prethodnih sezona i sigurno će iskoristiti prednost domaćeg terena u duelu sa Florom. Jedini povređeni igrač u timu domaćih je Marko Lešković, stoga je kec u hendikepu (1.25) i više nego izvestan.\nTip za klađenje: Ararat – Crvena zvezda 2 (pobeda gostiju)\nCrvena Zvezda neće po treći put za redom igrati u grupnoj fazi Lige šampiona pošto je pretrplela srceparajući poraz od Omonije na Kipru u trećem kolu kvalifikacija. Crveno-beli će pokušati da se plasiraju u Ligu Evrope pobedom nad Araratom, a meč će, zanimljivo, zbog ratnog stanja u Jermeniji, biti odigran u Nikoziji. Zvezda se vraća na mesto zločina, ali imajući u vidu činjenicu da Dejan Stanković može da računa na glavne zvezde tima za večerašnji duel, sve osim pobede srpskog šampiona će biti senzacija. Kvota za pobedu Zvezde je 1.25.\nTip za klađenje: Sarajevo – Seltik 2 (pobeda gostiju)\nSeltik stiže na stadion Bilino Polje pun samopouzdanja. Kelti briljiraju u domaćem šampionatu u poslednje vreme, a dobra vest za Nila Lenona je to što se važan napadač Lej Grifits vraća u postavu nakon dužeg odsustva sa terena. Ajeti je van stroja, ali će talentovani francuski napadač Odson Eduar sigurno predstavljati veliku opasnost po odbranu bosanskog tima. Meč poslednjeg kola kvalifikacija za Ligu Evrope će biti odigran u Zenici pošto se nisu stekli uslovi da se timovi sastanu na stadionu Koševo.\nliga evrope crvena zvezda seltik dinamo zagreb tiket dana tiketi


Apatin: Za šta se koristi državni novac\nZa te pare moglo je i više od dahtanja\nKako je otkriveno plaćanje telefonskog seksa iz budžeta apatinske opštine\nU Apatinu se još nije stišala bura oko nestanka 130 miliona dinara iz opštinskog budžeta koji su nenamenski potrošeni i zbog kojih gradonačelniku, svemoćnom dr Živoradu Smiljaniću, sledi prijava, a usledila je nova. Njegov doskorašnji opštinski menadžer, a sada lični savetnik Jovo Korać, uhvaćen je u zloupotrebi društvenog telefona i pravljenju ogromnih računa.\nNaime, iz Telekoma Srbije je po službenoj dužnosti upućeno upozorenje Skupštini opštine Apatin da je sa njihovog telefonskog broja dana 25. oktobra 2010. godine napravljen račun od 30.160,00 dinara i da su pozivi usmereni ka In servisu. Nakon ovog upozorenja reagovala je tadašnja načelnica Jelena Ićitović i zatražila da se ustanovi sa kojeg lokala i u koje vreme su pozivi upućivani. Veoma brzo je Ićitovićka ispred sebe imala kompletan listing poziva, pa je naredila portirima da dostave spisak onih koji su dolazili u poslepodnevnim i večernjim satima u zgradu SO Apatin.\nSkoro svi pozivi su bili sa istog lokala, 608, koji pripada zameniku predsednika opštine Miodragu Bakiću, poznatom po tome što redovno nabavlja viagru i svrstava se u red onih koji u opštini više služe sa sprdnju nego što ga iko od funkcionera ozbiljno shvata. Ipak, sumnja ovoga puta nije mogla pasti na Bakića, jer su pozivi ka hot lajn liniji bili upućivani u večernjim satima, kao i vikendom, kada Bakić nije bio tu.\nNakon izjave portira i pregledom svih video snimaka ustanovljeno je da je svaki put kada je korišćen telefon u te svrhe u zgradi opštine bio jedino nekadašnji menadžer, a sada lični savetnik predsednika opštine Živorada Smiljanića, advokat Jovo Korać, inače poznatiji po nadimku Grabić. On je na račun budžetskih sredstava svakodnevno po više sati zvao isti broj, 0900 202 122, i uživao u dahtanju devojaka. Na ovaj način on je oštetio apatinski budžet za do sada još neutvrđenu svotu novca, a pretpostavlja se da se ona može izražavati čak u milionima. Međutim, interesantno je istaći da je ovaj slučaj prijavljen Smiljaniću, koji se pravio kao da ništa ne zna, a umesto nagrade za sprečavanje dalje zloupotrebe društvenih sredstava, načelnica Ićitović je dobila premeštaj, odnosno savetovano joj je da sama napusti to mesto umesto da dobije otkaz.\nJovo Korać je odavno poznat apatinskoj javnosti kao čovek sklon agresivnom ponašanju prema ženama i čestim ucenama prilikom pružanja bilo kakve pomoći. Za njega se zna da je imao pokušaj silovanja, da su mu prsti umešani u svaku opštinski transakciju i da je jedan od najbogatijih Apatinaca, a sav kapital stekao je nelegalnim rabotama uz punu podršku Smiljanića. Oni u saradnji sa Miodragom Popovim olakšavaju budžet za oko milion dinara mesečno, jer navodno toliko košta informisanje građana putem TV Apatina.\nKorać, Smiljanić i Popov su trio koji ima veliku zaštitu, nagađa se od Ivice Dačića i Bojana Pajtića, jer do sada im niko nije mogao stati na put i zaustaviti silne mahinacije koje oni sprovode.\nPoslednja bruka oko plaćanja astronomskih telefonskih računa za seks samo je jedna u nizu koje je počinio Jovo Korać, advokat koji prima mesečni honorar od preko 100.000 dinara iz opštinskog budžeta za savete koje pruža gradonačelniku Apatina dr Živoradu Smiljaniću.


Sistem solarne energije „Lala“ dobio svoju prvu komercijalnu primenu - Gradjevinarstvo.rs\nSistem solarne energije „Lala“ dobio svoju prvu komercijalnu primenu\n09.12.2014. | Gizmag\nVeć pet godina, koncentrovana solarna elektrana „Lala“ (Tulip) posluje u kibucu u Izraelu. U januaru 2012. godine, druga elektana te vrste je nikla u Španiji. Iako su obe elektrane ispešno proizvodile električnu energiju od tada, one su takođe obe izgrađene kao istraživanje i razvojna vežba. Ubrzo će, međutim, prva komercijalna solarna elektrana „Lala“ biti izgrađena za klijenta u Etiopiji.\nSistem je stvoren od strane izraelske kompanije AORA i on je svavako jedinstven. On inkorporira centralnu kulu nalik lali, okruženu nizom ogledala koje prate sunce na tlu. Ta ogledala se okreću tako da prate putanju sunca, reflektujući i koncentrovajući svoje zrake na vrh kule tokom dana. Ovo izaziva zagrevanja vazduha unutar „tučka“ do temperatura od čak 1.000 stepeni Celzijusa. Taj ultra vreli vazduh se zatim koristi za pokretanje turbine generatora, čime se stvara struja. Noću ili u oblačno vreme, generator elektrane može takođe da radi i na goriva kao što su dizel ili prirodni gas, što elektrani omogućava snabdevanje strujom 24 sata dnevno.\nNova elektrana se gradi za potrebe Ministarstva voda, navodnjavanja i energije Savezne Demokratske Republike Etiopije, kao deo strategije zelene ekonomije te zemlje. Ona će imati izlazni kapacitet od 100kW električne energije zajedno uz 170kW termalne energije, uz zauzimanje manje od 3.500 metara kvadratnih prostora.\nPored toga, za razliku od nekih drugih koncentrovanih solarnih elektrana, Lala ne zahteva vodu kao medijum za prenošenje toplote ili za hlađenje. Ovo je važna stavka za delimično bezvodnu zemlju kao što je Etiopija.\nIzgradnja nove elektrane je zakazana za početak iduće godine. Ukoliko bude dobro funkcionisala tokom probnog perioda, ministarstvo planira da izgradi niz tih elektrana u nerazvijenim vanmrežnim lokacijama širom zemlje. Sve te elektrane će biti vođene od strane lokalnog stanovništa, koji će biti obučeni od strane osoblja kompanije AORA.


Jeremić: Predložene Ustavne promene nisu dobre, Ustav menjati na Ustavotvornoj skupštini (VIDEO) – NovostiDana.rs\nJeremić: Predložene Ustavne promene nisu dobre, Ustav menjati na Ustavotvornoj skupštini (VIDEO)\nPredsednik Narodne stranke Vuk Jeremić izjavio je danas da predložene Ustavne reforme u oblasti pravosudja nisu dobre i da se ta stranka zalaže za promenu Ustava Srbije na Ustavotvornoj skupštini, za koju prema njegovim rečima u ovom trenutku nema potrebnih društvenih uslova.\nOn je kazao da predložene reforme nisu dobre jer je suština nezavisnog pravosudja u tome da mora biti potpuno oslobodjeno pritisaka vlasti i da predložene reforme to ne odražavaju.\nJeremić je kazao da u Srbiji trenutno ne postoje društveni uslovi za normalno vodjenje dijaloga o ključnim pitanjima poput pravde, pravosudja ili Kosova, pa tako ni o promeni Ustava, kao i da se javne rasprave fingiraju i dodao da narodnjaci smatraju da Ustav treba menjati tek kada se stvore uslovi za široku, objektivnu i slobodnu raspravu.\nPredsednik odbora za pravosudje Narodne stranke advokat Borivoje Borović rekao je da je ovim promenama Ustava sudska vlast daleko od oslobadjanja „zagrljaja izvršne i zakonodavne vlasti“.\nOn je kazao da se u predlogu sudije i tužioci formalno oslobadjaju uticaja druge dve grane vlasti i da se stvara privid koji treba da zadovolji Evropsku uniju i Venecijansku komisiju. On je precizirao da zakonodavna vlast neće direktno birati sudije i tužioce, ali da će birati one koji ih biraju, odnosno da će Skupština birati „istaknute pravnike“ koji će biti deo Visokog saveta sudstva (VSS) i Visokog saveta tužioca.\nBorović je rekao da je dobro to što se sudije neće birati na tri godine, ali da nije dobro ako oni budu birani po partijskoj liniji. On je ukazao i na to da ministar pravde može da razreši sudije i da se „nepodobne sudije lako mogu naći pod njegovim udarom“.\nAdvokat Vladimir Vučinić, nekadašnji sudija Specijalnog suda rekao je da se postavlja pitanje po kojem će kriterijumu biti birani „istaknuti pravnici“ koji ulaze u sastav VSS, šta će biti sa sudijskim pomoćnicima i saradnicima koji su dugo u praksi, a nisu završili Pravosudnu akademiju koja postaje uslov za sudijsku funkciju i šta će biti sa pravosudnim ispitom.\nOn je ukazao i da reforme nisu u skladu s pojedinim zakonima i medjunarodnim pravnim aktima, medju kojima je i Evropska povelja o zakonu za sudije.\nAdvokat Vladimir Todorić rekao je da je Srbija do sada promenila 14 Ustava, da bi ovo bio 15. i da bi to značilo da se Ustav prosečno menja na 14 godina.\nOn je zakao da se ovim promenama samo menja ime Državnom veću tužilaca i Vrhovnom kasacionom sudu i da se skreće pažnja sa toga da Srbija mora da potpiše pravno-obavezujući sporazum sa Kosovom.\nListu za beogradske izbore predajemo u nedelju\nPredsednik Narodne stranke Vuk Jeremić izjavio je danas da će koalicija okupljena oko liste „Dragan Djilas Beograd odlučuje, ljudi pobedjuju“ potpise podrške toj listi predati u nedelju.\nOn je na konferenciji za novinare rekao da je napravljen dogovor da listu za izbore za Skupštinu Beograda predaju nakon što svoj program predstave na izbornoj konvenciji.\nJeremić je ocenio da su beogradski izbori šansa da se napravi prvi i odlučan korak u promeni vlasti i da mu je žao što opozicioni front okupljen oko Djilasa nije bio širi.\nNa niz pitanja o finansiranju kampanje, Jeremić je rekao da je novac za početak kampanje uložio Djilas, za kojeg je rekao da je imućan čovek, a da je dogovor da u finansiranju kampanje učestvuju svi iz koalicije u skladu sa svojim mogućnostima, kao i da se nada i finansijskoj pomoći gradjana.\nUpitan koliko će novca uložiti u kampanju, Jeremić je rekao da će to biti dovoljno za vodjenje kampanje, ali svakako „mnogostruko manje nego što će uložiti vladajuće partije“.\nU eksploziji u Kabulu 95 mrtvih i 158 povredjenih\nGrčki list: Ako propadnu pregovori s Makedonijom, moguć je i raspad na Balkanu


Izetbegović u Turskoj: Energetika i proizvodnja hrane u prvom planu\nNaslovnica Bosna i Hercegovina Izetbegović u Turskoj: Energetika i proizvodnja hrane u prvom planu\nTurska, BiH – Delegacija Bosne i Hercegovine, na čelu sa predsjedavajućim Predsjedništva BiH Bakirom Izetbegovićem boravila je danas u zvaničnoj posjeti Turskoj, saopćeno je iz Predsjedništva BiH. Izetbegović se sastao i sa predsjednikom Turske Abdulahom Gulom i premijerom Redžepom Tajipom Erdoanom.\nTom prilikom bh. kompanije „Energoinvest“ i „Željeznice FBiH“ potpisale su i memorandume o saradnji sa domaćinom, a razgovarano je o ekonomskoj saradnji.\nIzetbegović je za TV1 nakon susreta izjavio da je bilo govora o trgovinskoj razmjeni, posebno u oblasti proizvodnje hrane. On je najavio da će nastaviti investicije i pomoć ove prijateljske zemlje BiH.\nInače, predsjedavajućeg Predsjedništva BiH Bakira Izetbegovića je u Ankari, uz najviše državničke počasti, u predsjedničkoj palati dočekao predsjednik Republike Turske Abdullah Gül.\nNakon susreta dvojice predsjednika, održana je konferencija za novinare, na kojoj je predsjedavajući Izetbegović izrazio važnost dobrih odnosa dvije zemlje. On je istakao kako je Turska uspjela ostvariti ekonomsku stabilnost, te kazao da je značajna pomoć Turske u razvoju ekonomije BiH.\nIzetbegović je iskazao nadu da će trgovinska razmjena biti uvećana, te da očekuje više investicija iz Turske, posebno u oblasti poljoprivrede i industrije.\nPredsjedavajući Predsjedništva BiH Bakir Izetbegović se sastao i sa turskim premijerom Recepom Tayyipom Erdoğanom, s predsjedavajućim Velike narodne skupštine Republike Turske Cemilom Çiçekom, a posjetio je i mauzolej Ataturka gdje je položio vijenac, saopćeno je iz Predsjedništva BiH, javlja NAP.


Back TURIZAM TURISTIČKE ORGANIZACIJE TO VOJVODINA PREPORUČUJE: OTKRIJTE VOJVODINU BICIKLOM\npetak, 29 maj 2020 08:32\nPrethodnih nekoliko godina Turistička organizacija Vojvodine je aktivno učestvovala u realizaciji i promociji projekata koji su za cilj imali razvoj biciklističkog turizma. U redovima koji slede predstavićemo vam nekoliko atraktivnih deonica biciklističkih ruta u Vojvodini, koje će vam pomoći da skrojite nove turističke pakete, planirate individualna putovanja ili kao predstavnici privatnog sektora prilagodite usluge svojih biznisa biciklistima.\nOsim dunavske biciklističke rute, Vojvodinu karakteriše mogućnost bicikliranja uz još jednu važnu reku - Tisu. Potiska tura kreće iz centra Subotice i predstavlja doživljaj svoje vrste, gde ćete na ravnom terenu uživati u tradiciji grada koji karakteriše arhitektura secesije, zbog kojeg Subotica pripada evropskoj kulturnoj ruti Art Nouveau. Dalje, ruta će vas voditi oko Palićkog i Ludaškog jezera, specijalnih rezervata prirode, a na putu do Titela, poslednjeg mesta na ovoj ruti, ne propustite pogled sa kule Gradske kuće u Senti, staru prevodnicu Šlajz u Bečeju, romaničku baziliku u Arači, kao i Taraš - Evropsko selo roda, gde se gnezdi 42 para ovih ptica.


Počičnje Festival off filma u Srpskom Holivudu\nŠesta revija nezavisnog off filma Srbije održava se od 28. do 30. jula u selu Mutanj na planini Rudnik, u takozvanom Srpskom Holivudu.\nPlakat za Festival off-filma\nU takmičarskoj konkurenciji biće prikazano sedam filmova, a van konkurencije još pet ostvarenja. Program obuhvata dugometražne i srednjemetražne filmove koje autori snimaju u kućnim radionicama, sa svojim porodicama, komšijama i prijateljima, filmove koji produkcijski nastaju potpuno van okvira zvanične srpske kinematografije.\nOd 2011. godine u koprodukciji i uz tehničko-organizacionu podršku “Fiks Fokusa”, pokretač manifestacije Ivan Jakovljević sa prijateljima uspešno organizuje Reviju nezavisnog off filma Srbije. To je jedinstvena filmska manifestacija u zemlji, a ova vrsta autora i producenata do njenog osnivanja nije imala svoj festival. Ovogodišnji program počinje vatrometom i projekcijom filma "Čarobnjak iz Mutnja" Branka Lazića, koji će biti prikazan van konkurencije.\nŠesta revija nezavisnog off-filma Srbije realizuje se uz tehničku podršku Kulturnog centra Gornji Milanovac i kompanije “Rudnik i flotacija - Rudnik” i finansijsku podršku SO Gornji Milanovac.\nFestival off filma\n7. Revija nezavisnog off filma u Srpskom Holivudu\nPobednik Sandensa na Festivalu nezavisnog američkog filma u Beogradu


Peskov: Mnogo više ljudi glasa za Putina nego što je izašlo na proteste - Sputnjik Srbija\nPeskov: Mnogo više ljudi glasa za Putina nego što je izašlo na proteste\n12:49 24.01.2021 (osveženo 13:00 24.01.2021) Preuzmite kraći link\nMnogi govore da je na nezakonitom protestu u Rusiji izašlo mnogo ljudi, što nije istina, rekao je portparol Kremlja Dmitrij Peskov u intervjuu televiziji „Rusija 1“.\n„Sada će mnogi da govore da je na nezakonitu akciju izašlo mnogo ljudi. Ne, izašlo je malo ljudi, dok mnogo glasa za Putin. I mnogi ljudi su glasali za amandmane na Ustav (o izboru predsednika). Ako se uporede brojke, videćete koliko je to malo ljudi, iako su i to građani Rusije“, rekao je Peskov.\nOn je dodao da poštuje svako drugačije razmišljanje, ali je „kategorički protiv učešća u nezakonitim akcijama“.\n„Jer je to kršenje zakona“, rekao je portparol Kremlja.\nOn je nazvao saopštenje američke ambasade u Moskvi o protestima indirektnim mešanjem u unutrašnje stvari Rusije. Da se ruska ambasada na isti način umešala u nerede u SAD, to bi, po njegovom mišljenju, izazvalo nelagodu u Vašingtonu.\nAmerička ambasada u Moskvi juče je objavila na društvenim mrežama da „podržava pravo svih ljudi na slobodu mišljenja“.\nPodsetimo, juče su u više gradova održani protesti podrške opozicionaru Alekseju Navaljnom.


Počeo trilateralni sastanak u Ankari\nAnkra 14. maj 2013\nTurska pridaje veliku važnost odnosima sa BiH i Srbijom sa ciljem trajnog mira i stabilnosti na Balkanu, izjavio je turski predsjednik Abdulah Gul na početku današnjeg trilateralnog samita u Ankari.\nGul je na početku sastanka sa članovima Predsjedništva BiH Nebojšom Radmanovićem, Bakirom Izetbegovićem i Željkom Komšićem, te predsjednikom Srbije Tomislavom Nikolićem ocijenio da su lideri balkanskih zemalja "pokazali hrabrost i odlučnost da se suoče sa prošlošću".\nOn je rekao da je prošlo dugo vremena od sukoba na Balkanu i da je nakon tih nemilih događaja u regionu došlo do značajnog napretka i pozitivnih pomaka.\nTurski predsjednik smatra da je većina lidera koji su došli na čelo balkanskih zemalja pokazala vizionarski pristup suočavanja sa nemilim događajima iz prošlosti i ostavljanja iza sebe tih događaja.\n"Na Balkanu još postoje poslovi koji treba da budu urađeni, a trilateralni susreti su pravi put za to. Trojna saradnja Turske, Srbije i BiH, koja je započela u aprilu 2010. godine, došla je do vrlo značajne tačke. U okviru ovog procesa međudržavni dijalog i saradnja razvijaju se svakodnevno", rekao je Gul.\nPrema njegovim riječima, trojna saradnja zanačajna je za stabilnost čitavog regiona, te podržana od međunarodne zajednice.\nTurski predsjednik je naglasio da pozitivna atmosfera na Balkanu, na kojoj se intenzivno radi, doprinosi rješavanju problema, kao i da sa nivoa rješavanja kriza prelazi na nivo institucionalne saradnje.\nGul je najavio da će fokus današnjih razgovora biti na ekonomskoj dimenziji evroatlantskih integracija svih balkanskih zemalja.


Javor odgovorio Ljajiću: Nesmotrena izjava koja može da nanese štetu srpskom fudbalu - MaxBet Sport\n23.02.2021. Ažurirana vest: 23.02.2021. u 00:11\nDragomir Lazović (levo) je odgovorio Ljajiću (Foto: Starsport)\nPodigla se velika prašina posle superligaške utakmice između Javora i Novog Pazara. Ivanjičani su pobedili sa 1:0, a gostima je poništen pogodak u sudijskoj nadoknadi. Zbog toga je saopštenjem reagovao počasni predsednik Novog Pazara Rasim Ljajić.\nLIGA ŠAMPIONA: U utorak od 21 igraju Lacio – Bajern, a u kladionici MaxBet je kvota na pobedu gostiju 1.70.\nVrlo brzo se saopštenjem oglasio i Javor, a potpisuje ga predsednik kluba Dragomir Lazović. Saopštenje prenosimo u celini:\nIzuzetno čvrsta, takmičarska utakmica između Javora i Novog Pazara, sa mnogo duela i borbe, završena je nepotrebnom tenzijom na samom kraju, u nadoknadi vremena, a nakon nje, gospodin Ljajić poslao je poruku javnosti da je „sudija došao da odradi posao“ u Ivanjici i da je Novi Pazar oštećen.\nFK Javor smatra da je do pobede došao sasvim zasluženo, te da svaki drugi komentar predstavlja insinuaciju i umanjuje borbu, trud i zalaganje fudbalera i stručnog štaba, koji su se za ovu utakmicu vredno i posvećeno pripremali u prethodnom periodu, a potom se i na terenu izborili za trijumf. Igrači Javora odigrali su dobru utakmicu i danas bili bolji od kvalitetnog protivnika, o čemu svedoči sveukupni utisak, ali i brojni statistički parametri. Fudbaleri Javora imali su u prvom delu igre loptu u svom posedu 64% vremena i već tada propustili izglednu priliku da dođu do prednosti. U nastavku je na terenu viđena slična slika, pa je ekipa Javora stigla i do vođstva u 52. minutu i do kraja uspela da je sačuva.\nGospodin Ljajić u svojoj izjavi ističe i da je „Ilić za igrače domaćina dosudio sijaset faulova, posebno u zoni oko šesnaesterca, a svaki kontakt gostiju kažnjavao žutim kartonom, da bi na početku drugog dela igre i isključio igrača Novog Pazara, Mijića“. Od početka utakmice, bilo je uočljivo da se gostujući tim opredelio za grubu igru, koja je rezultirala i pomenutim žutim kartonima. Ipak, degutantno je reći da je „svaki kontakt kažnjavan žutim kartonom“, jer su gosti tokom 90 minuta dobili šest žutih kartona (od čega dva Mijić), a da su pri tome i domaći igrači tri puta javno opomenuti. Preostale dve javne opomene igrači Novog Pazara dobili su u nadoknadi vremena, kada su, uz pomoć rezervnih fudbalera i dela stručnog štaba, koji su ušli u teren, opkolili sudiju Ilića i pratili ga po igralištu. Takva reakcija jedanaestorice igrača Novog Pazara sa terena, ali i dobrog dela njihove klupe, završni je čin neprestanog komentarisanja sudijskih odluka, tokom čitavog toka utakmice. Drugi žuti karton za fudbalera Novog Pazara, Mijića, koji je takođe naveden kao sporan, usledio je nakon njegovog oštrog starta. O tome da je za Javor dosuđeno „sijaset faulova“ i insinuaciji da prekršaja u korist Novog Pazara praktično nije ni bilo, dovoljno govori još jedan egzaktan statistički podatak, da su domaći fudbaleri 24 puta izveli slobodan udarac, a gostujući svega dvaput manje – u 22 navrata.\nDetalj koji je privukao posebnu pažnju, izazvao bes kompletnog tima i stručnog štaba, ali i članova Uprave kluba, koji su posmatrali meč u Ivanjici, jeste odluka sudije Ilića iz drugog minuta nadoknade utakmice. Ova situacija je u izjavi gospodina Ljajića okarakterisana kao „poništen čist pogodak ekipi Novog Pazara“, zbog „faula koji niko osim sudije nije video“. Istine radi, moramo istaći da pogodak nije mogao biti poništen, jer je sudija Ilić signalizirao prekršaj jednog fudbalera Novog Pazara pre nego što je lopta došla do njegovog saigrača koji je uputio udarac ka golu Javora, pa je samim tim utakmica prekinuta pre tog udarca, te on u takvoj situaciji postaje irelevantan.\nUzevši sve u obzir, FK Javor smatra da je utakmica Javor – Novi Pazar bila u potpunosti regularna i da je suđenje gospodina Milana Ilića i njegovog tima bilo na visokom nivou. Istovremeno, smatramo da izjava gospodina Ljajića, nesmotrena, prebrza, možda i u afektu, samo može naneti štetu ugledu srpskog fudbala.\nNaposletku, FK Javor želi da poruči da će, kao i do sada, borbu za bodove voditi isključivo na terenu, na častan i viteški način, kako i priliči klubu stogodišnje tradicije i u skladu sa svojom reputacijom i ugledom.\nTagovi:Dragomir LazovićFK JavorFK Novi PazarSuperliga SrbijeTop3\nRasim Ljajić besan: Sudija Ilić je došao da odradi posao po cenu ličnog i profesionalnog brukanja\n23.02.2021. at 07:29\nČist pogodak kao suza poništen Novom Pazar. Sudija izmislio faul i zaista svirao momenat pre udarca. Sigurno ne slučajno.Oštro ga kazniti.\nSudite pošteno svim klubovima!\n23.02.2021. at 07:41\nA da ste kojim slučajem vi izgubili kukali bi kao niko do sad, to se videlo u videla je cela Srbija šta radi ovaj amater i vidi se da je neiskusan nepismen i da je kupio licencu na kiosk kod Toleta e sad ćeš jarane da je pojedeš i popiješ suspenziju.


Srbija na vodi, Beograd bez akva parka – Danas Conference Center\nHome Ekonomija zabave Srbija na vodi, Beograd bez akva parka\nSrbija na vodi, Beograd bez akva parka\nSa oko hiljadu termomineralnih izvora, 76 velikih i oko 50 malih reka, 9 velikih i preko 100 malih jezera, turizam predstavlja jednu od najatraktivnijih i najperspektivnijih razvojnih šansi Srbije. Činjenica da naša zemlja raspolaže značajnim vodnim resursima, više puta je isticana od strane različitih govornika na konferenciji Ekonomija zabave- Investicioni modeli gradnje zabavnih i akva parkova.\nGovoreći o različitim potencijalima koje prirodni resursi ali i sam geografski položaj Srbije imaju, Dragana Šabić, sekretar Udruženja za turizam Privredne komore Srbije je istakla i činjenicu da se naša zemlja nalazi na Koridoru 10 kao potencijalnoj “saobraćajnoj kičmi” celog Balkana. “Direktan Auto-put od Severa i Zapada Evrope do Grčke i Turske otvara mogućnosti za izgradnju različitih projekata pa i turističkih kao što su zabavni i akva parkovi jer podrazumeva stotine hiljada putnika koji će se naći na toj saobraćajnici i želeti da naprave pauzu,”objasnila je Šabić. Ona je takođe naglasila da primeri drugih zemalja pokazuju su investicije u vodene parkove veoma isplative i da je period u kome se one vraćaju relativno kratak. U tom smislu treba razmišljati i o modelima javno-privatnog partnerstva koji su se pokazali kao veoma dobri i u zemljama kako Evrope tako i Amerike.\nMira Dudić, pomoćnik ministra trgovine, turizma i telekomunikacija Vlade Srbije, rekla je da je potrebno Srbiju učiniti vidljivijom na turističkoj mapi i da izgradnja akva i zabavnih parkova u tome može imati značajnu ulogu. Ona je istakla da se zarada od ove industrije u svetu meri milijardama a poseta ovakvim atrakcijama podrazumeva stotine miliona posetilaca. “U dosadašnjem periodu je bio izrazito naglašen sezonski karakter aktivnosti u okviru turističkog sadržaja a realizacijom projekata vansezonskog karaktera kao što su zabavni i akva parkovi turistima bi bila omogućena celogodišnja atraktivna ponuda što bi značajno unapredilo uslugu i uticalo na uvećanje prihoda tokom čitave godine”, dodala je Dudić.\nNa konferenciji su izneti i konkretni podaci na osnovu uspešno realizovanih projekata. Naime, Vesna Vlatković, direktor marketinga i PR prvog srpskog hotelskog lanca “A hoteli” u svojoj prezentaciji je predstavila projekat akva parka “Izvor” koji u svojoj upotrebi koristi isključivo mineralnu vodu kao resurs Bukovičke banje. Ona je uporedila posećenost u julu i avgustu 2011. godine u kojoj hotel nije imao akva park sa podacima iz istog letnjeg perioda u 2015. i podaci pokazuju da se popunjenost kapaciteta sa 17,97 posto popela na 46,96 procenata što je impresivan rast direktno uzrokovan isključivo pojavom akva parka kao dodatnog sadržaja u okviru hotela. Takođe, Vlatković je naglasila da se pojavom akva parka beleži i rast individualnih poseta pojedinaca i porodica što se odrazilo na porast profita usled povećane vanpansionske potrošnje.\nNikola Seneši, regionalni direktor kompanije HotelBrtain izneo je podatak da je rast broja posetilaca u Srbiji u poslednje dve godine oko 15 procenata, otprilike toliko i potrošnja, što je sedam puta više nego prosečan rast cele zemlje. To pokazuje da je turizam verovatno najbrže rastuća grana u Srbiji. Međutim, prosečna dužina boravka gostiju je najkraća u regionu, oko dva ipo dana. Prema rečima Senešija, razlog tome je veoma slabo razvijena turistička infrastruktura. On je naglasio da bi jedno od rešenja bila privatizacija banja i da bi privatan kapital trebalo da bude taj koji investira a država da omogući infrastrukturu, pravni okvir za investicije, zaštitu, brzinu izdavanja dozvola a ne prioritetno subvencije. Po njegovim rečima iskustvo govori da su npr. najuspešniji hoteli oni u koje se država nije mešala.\nOsvrćući se najradije na egzaktne podatke u svojoj prezentaciji, profesorka na Fakultetu za turistički i hotelijerski menadžment Univerziteta Singidunum, Verka Jovanović, konstatovala je da Beograd, geografski gledano ima poziciju koju nema ni jedan grad u Evropi i Svetu pre svega misleći na Savu i Dunav. Ona smatra da državi treba pomoći da dobije informacije kojim redom i kako se razvija jedan turistički segment kao što je voda kao najprirodnija i najzdravija sredina. Takođe, Jovanović je naglasila da se naša zemlja i dalje suočava i sa problemima vlasništva zemlje, pitanjem restitucije i mnogih pravnih i poslovnih pravila koje nemamo. Ona je dodala da npr, ni jedna naša banja do danas nema evropski sertifikat za spa med ili spa velnes. “Za sve što radimo moraju postojati prioriteti. Beograd je grad koji generiše najviše stranih i domaćih gostiju a nema akva park”, istakla je ovu apsurdnu činjenicu na kraju svog izlaganja.\nprevious Dokumentarni film "Partizan 1966"\nnext Zvanično: Leonardo potpisao trogodišnji ugovor sa Partizanom


Povremeni reprezentativac Srbije u Kini - Sportske novosti\nNaslovna Fudbal Transferi Fudbal Povremeni reprezentativac Srbije u Kini\nPovremeni reprezentativac Srbije u Kini\nJagoš Vuković je novi član kineskog kluba po imenu Qingdao Huanghai, sa kojim je potpisao juče. Još uvek nije poznato na koliko je potpisao novi ugovor. Reč je o klubu koji je izborio plasman u najviši rang kineskog fudbala.\nTridesetjednogodišnji štoper igra s vremena na vreme kao levi bek ili defanzivni vezni, a u toku svoje profesionalne karijere igrao je za Rad, PSV Ajndhoven, Rodu, Vojvodinu, Konjaspor, Olimpijakos i za Veronu. Iako se spekulisalo o tome da će se ponovo vratiti u Crvenu Zvezdu, za čiji je omladinski pogon svojevremeno igrao, iste su odbačene, jer je i zvanično prešao u azijski klub.\nPrethodni tekstKako od h2h statistike do tiketa dana? Lako! – 29. februar 2020.\nSledeći tekst„Mladi“ Kamerunac poslat na pozajmicu u kineski klub!\nLokomotiva jača za centarfora\nPartizan bez defanzivnog veziste!


D. C. 17. oktobra 2009. 00:00\nPosle određenog vremena, upoređuje se delovanje pravih i lažnih lekova. Na ovaj način se ustanovljava stvarno delovanje lekova na pacijente jer uvek postoji mogućnost da sama činjenica da se koriste lekovi pacijentima psihološki pomaže u borbi protiv određenih bolesti. Ukoliko su rezultati bolji kod pacijenata koji su koristili pravi lek od rezultata kod pacijenata koji su koristili lažni lek – onda se može reći da lek deluje. Kada su rezultati slični ili lažni lek "bolje deluje", onda znači da pravi lek nema pozitivno delovanje na datu bolest.\nMehanizam delovanja placebo efekta zasniva se na psihološkom delovanju, jer ukoliko osoba veruje da mu određeni lek (ili terapija) pomaže, onda kora velikog mozga utiče na žlezde sa unutrašnjim lučenjem. Delujući na žlezde sa unutrašnjim lučenjem (hipotalamus, hipofiza…), podsvest utiče na povećanje odbrambenih funkcija organizma. Takvim delovanjem placebo efekat utiče na autosugestiju, volju, motivaciju i podiže imunološki sistem, što povoljno deluje u borbi protiv svih bolesti. Za razliku od pravog leka koji stvarno deluje, placebo efekti su kratkotrajni jer posle nekog vremena nema pravog delovanja.\nIspitivanjima je ustanovljeno da su kod nekih ispitanika postizani odlični rezultati u savladavanju bolesti, ali se čak postiglo i to da se neke osobe osećaju pripito, a da nisu koristile alkohol. Dobijeni su čak i rezultati da se i do 50% pacijenata može osećati bolje placebo terapijom. Placebo efekat, što je interesantno, daje pozitivne rezultate i kod kožnih bolesti, jer su i mnoge od njih povezane sa psihološkim stanjem (bradavice, ekcemi, herpes…).\nPlacebo ekekat (mada se to tada nije tako zvalo) uočili su još stari lekari, travari, vračevi i nadrilekari koji su bolesnike lečili i pravim biljnim ili drugim lekovima, ali i lažnim lekovima (čajevima, travama, prahom, magijom…), delujući na psihu bolesnika i tako najčešće dobijali pozitivne rezultate, pogotovu kratkotrajne, ostavljajući utisak o efikasnom lečenju.\nU istoriji su postojale razne zloupotrebe ovog efekta (nadrilekari, vračevi, gurui, travari…), jer se koristilo neznanje i lakovernost pacijenata da bi se ostvarila materijalna korist.


Poreski pregled kroz simulaciju „PORESKE KONTROLE“ - MOORE\nZakonska regulativa u Republici Srbiji je podložna rapidnim promenama, tako da sami zakoni, a i njihova tumačenja mogu biti predmet nepredvidljivih promena. Zakoni često nisu jasni i nedvosmisleni po pitanju mnogih transakcija, a još uvek ne postoji korpus presedana da pomogne u njihovim tumačenjima.\nZbog navednog, veliki broj poreskih obveznika prepoznao je važnost potrebe za uslugama poreskog pregleda, koje uspešno pružaju naši poreski stručnjaci, visokospecijalizovani za konkretne poreske oblike, koristeći metodu uzorkovanja.\nUsluge poreskog pregleda predstavljaju svojevrsnu simulaciju poreske kontrole na bazi koje se poreskim obveznicima prezentuju potencijalni poreski rizici u poslovanju, kao i davanje predloga za otklanjanje i minimiziranje istih.\nCilj poreskih pregleda je uočavanje eventualnih formalnih i suštinskih nedostataka i blagovremno davanja predloga za korekciju istih.\nUobičajeno, poreski pregled podrazumeva verifikaciju sledećih poreskih oblika:\nPregled poreza na dodatu vrednost\nPodrazumeva kontrolu PDV obračuna, odnosno PDV prijava u posmatranim periodima, a pre svega knjigu ulaznih i izlaznih faktura, ulazne i izlazne fakture sa aspekta Zakona o PDV, kao i odgovarajućih ugovora i prateće dokumentacije.\nPregled poreza na dobit pravnih lica\nPredstavlja kontrolu obračuna poreza na dobit i obrazaca koje bi trebalo podneti Poreskoj upravi (poreskog bilansa, poreske prijave, studije o transfernim cenama, poreske amortizacije, i sl.). Proverava se iznos i osnovanost prikaza svih značajnijih pozicija poreskog bilansa.\nPregled ostalih poreza\nPregled ostalih poreza uključuje kontrolu svih ostalih poreza (osim PDV-a i poreza na dobit), koji su obračunati i plaćeni u periodu za koji se vrši analiza. Cilj ovog pregleda je identifikacija ostalih poreskih rizika.\nUpitnike na bazi kojih određujemo obim i kompleksnost posla vezanih za usluge poreskog pregleda možete preuzeti sa našeg sajta.


ŠANSA ZA DIPLOMIRANE PRAVNIKE I EKONOMISTE Pripravnički posao u Fondu PIO za devetoro dece poginuli boraca\nFond PIO RS omogićiće da devet pripravnika, dece poginulih boraca VRS, sa fakultetskim diplomama, odradi jednogodišnji pripravnički staž u Fondu, do sticanja uslova za polaganje pripravničkog staža.\nPripravnički staž tako će moći da odrade diplomirani pravnici i ekonomisti, od kojih će četiri biti raspoređena u Filijalu Fonda PIO Bijeljina i Centralnu službu, tri u Filijalu Banjaluka i dva pripravnika u Filijalu Istočno Sarajevo, piše Srpskainfo.\n– Sredstva za finansiranje bruto plata pripravnika, dece poginulih boraca VRS, obezbedila je Vlada RS, putem Zavoda za zapošljavaanje – navode iz Fonda PIO RS.\nU prošloj godini Fond je u sklopu ovoj projekta u stausu pripravnika zaposlio ukupno 17 pripravnika – dece poginulih boraca, što je najveći broj kod jednog poslodavca u RS. Pored njih, u Fondu trenutno pripravnički staž odrađuje još 10 pripravnika sa visokom stručnom spremom.\nDOKUMENTACIJU PRIKUPITI NA VREME Fondu PIO već se javilo 610 ljudi koji ove godine idu u penziju\nKOL CENTAR ZA PENZIONERE Lekari savetuju preko telefona, ovo su brojevi koje možete pozvati\nU protekla 24 časa u Klinici za infektivne bolesti Univerzitetskog kliničkog centra Republike Srpske od posledica novog korona virusa preminuo je jedan pacijent, muškarac starije životne dobi.\nU Brčkom sedam novozaraženih od korona virusa, pet iz naselja stavljenog u izolaciju\nSedam novozaraženih, sa kojima je ukupan broj osoba zaraženih virusom korona porastao na 14, su iz dva klastera. Jedan je Klinika za srce u Tuzli, za koji su vezane dve obolele osobe, dok je drugi vezan za pet osoba iz naselja Peškiri koji je stavljeno u izolaciju. Ovo je danas na pres konferenciji medijima rekao Siniša Milić gradonačelnik Brčkog.


Obnovljen teren za basket na igralištu Metalac\nU prisustvu velikog broja učenika i nastavnika, a u okviru projekta „Jesi li za basket“, kojeg realizira istoimeno Udruženje u saradnji sa Općinom Centar, u četvrtak 3. oktobra 2019. godine na sportskom igralištu Metalac u Gimnazijskoj ulici pored Prve gimnazije otvoren je obnovljeni teren za basket.\nU ime Općine Centar koja je finansirala obnovu terena prisustvovali su načelnik dr. Nedžad Ajnadžić, pomoćnica za boračko-invalidsku, socijalnu zaštitu i društvene djelatnosti Jasmina Fazlić, te vijećnik Hamdija Hasanović, a u ime Udruženja „Jesi li za basket“ predsjednik Zlatko Moratić i član Samir Avdić.\nNačelnik Ajnadžić je naglasio da Općina Centar čini sve napore kako bi u što kraćem vremenskom periodu sve sportske plohe stavila u funkciju.\n-Zahvalan sam našim partnerima iz Udruženja „Jesi li za basket“ jer zajedno realiziramo značajne projekte za mlade ljude. Igralište Metalac je obnovljeno, a posebno nas raduje vidjeti danas ove mlade ljude zbog kojih je ovaj projekat i realiziran. Ova lokalna zajednica ulaže značajna finansijska sredstva u obnovu i izgradnju dječijih i sportskih igrališta. Na području općine Centar do sada smo obnovili 12 terena za basket, tri izvan Kantona Sarajevo, a svakako ćemo sa ovim aktivnostima nastaviti i u budućnosti. Opredijeljeni smo da pravimo uslove za jedan sportski, odnosno zdrav život, kazao je Ajnadžić.\nMoratić se još jednom se zahvalio Općini Centar i načelniku Ajnadžiću što su prepoznali značaj ovog projekta i podržali obnovu košarkaških igrališta.\n-Konačno je došao na red i Metalac, kultni košarkaški teren na kojem su stasavali naši uspješni košarkaši. Pored košarkaškog terena obnovili smo odbojkaški i rukometni teren, kao i teren za mali fudbal koje mogu da koriste svi građani, a svakako i učenici Prve gimnazije. Postavljeni koševi su prenosivi zbog održavanja Sarajevo Film Festivala, istakao je Moratić.\nPodsjećamo, ranije je načelnik Ajnadžić potpisao protokol kojim se iz budžeta za 2019. godinu obezbjeđuju sredstva u iznosu od 10.000 konvertibilnih maraka Udruženju za promociju i razvoj sporta „Jesi li za basket“ u svrhu sanacije košarkaškog igrališta ispred Prve gimnazije.\nSARADNJA RAFFEISEN BANKE I EKONOMSKOG FAKULTETA: S...\nNačelnik Hadžibajrić sa građanima obišao radove u...\nBiraju se najljepše uređene avlije i balkoni u Sta...\nNastavljena škola tenisa u okviru projekta „365 sp...\nU ponedjeljak počinje besplatna škola atletike\nZapočeli radovi na asfaltiranju Ulice Betanija